Hikvision keluarkan keputusan kewangan Separuh Pertama 2020

HANGZHOU, China, 3 Ogos 2020 /PRNewswire/ — Hikvision, penyedia penyelesaian IoT dengan video sebagai kecekapan utamanya, telah mengeluarkan keputusan kewangannya untuk separuh pertama tahun 2020. Dalam tempoh tersebut, Hikvision menjana pendapatan sebanyak RMB 24.27 bilion dengan kenaikan tahun ke tahun (YoY) sebanyak 1.45%, dan keuntungan bersih yang dapat diagihkan kepada pemegang saham syarikat ialah RMB 4.62 bilion, yang mencerminkan pertumbuhan YoY sebanyak 9.66%.

Pendapatan Hikvision di pasaran luar negeri mencapai pertumbuhan kukuh, berjumlah RMB 7.54 bilion, dengan pertumbuhan YoY 8.63%.

Berdepan dengan keadaan sosial dan ekonomi global yang luar biasa pada separuh pertama tahun 2020, Hikvision menyesuaikan operasinya dan berjaya membuat inovasi teknologi memenuhi keperluan pelanggan, yang membantu mengatasi cabaran dan memastikan pembangunan tetap stabil. Hikvision akan terus bekerjasama erat dengan rakan kongsi untuk mengekalkan operasi yang stabil, mewujudkan nilai untuk pelanggan, dan membina lebih banyak keselamatan, kecekapan dan kelestarian untuk masyarakat di seluruh dunia.

Untuk laporan kewangan Separuh Pertama 2020 yang lengkap, sila lawati di sini.

Hikvision ialah penyedia penyelesaian IoT dengan video sebagai kecekapan utamanya. Menampilkan tenaga kerja R&D yang luas dan berkemahiran tinggi, Hikvision mengeluarkan rangkaian lengkap produk dan penyelesaian untuk pelbagai pasaran menegak. Selain industri keselamatan, Hikvision memperluas jangkauannya kepada teknologi rumah pintar, automasi industri, dan industri elektronik automotif untuk mencapai visi jangka panjangnya. Produk Hikvision juga menyediakan kepintaran perniagaan yang berkuasa untuk pengguna akhir, yang dapat membolehkan operasi yang lebih cekap dan kejayaan komersial yang lebih besar. Komited dengan kualiti dan keselamatan terbaik produknya, Hikvision mendorong rakan kongsi untuk memanfaatkan banyak sumber keselamatan siber yang ditawarkan Hikvision, termasuk Pusat Keselamatan Siber Hikvision. Untuk maklumat lebih lanjut, sila kunjungi kami di www.hikvision.com.

Source: Hikvision Digital Technology Co., Ltd.


realme Buds Air 2 Akan dilancarkan Dalam Talian Pada 25 Mac 2021!

Realme Buds Air generasi pertama diperkenalkan ke Malaysia tahun lalu, dan kini realme mengumumkan bahawa Realme Buds Air 2  akan tiba di Malaysia tidak lama lagi. Generasi baru Budme Air 2 akan meningkatkan prestasi dan pengalaman mendengar sepenuhnya.

Apabila fungsi pengurangan kebisingan aktif diaktifkan, realme Buds Air 2 dapat menyaring kebisingan sekitar 25dB, dan ia juga dilengkapi dengan kelewatan ultra rendah 88ms dan jangka hayat main balik 25 jam.

Realme Buds Air 2 akan dilancarkan secara langsung di laman Facebook Realme pada 12:00 pada 25 Mac 2021. Untuk maklumat lebih lanjut, anda boleh terus berada di Facebook untuk mendapatkan maklumat langsung.


Reviu Eksklusif: ASUS ZenPad 3S 10 LTE (Z500KL), Tablet Hiburan Terkini

ASUS telah melancarkan ZenPad 3S 10 LTE (Z500KL), sebuah tablet Android yang direka dengan casis aluminium berketebalan 5.8mm dan mempunyai paparan 9.7 inci QXGA 2K (2048 x 1536 piksel).

ZenPad 3S 10 LTE adalah sebuah tablet mudah alih berteraskan hiburan, ia dilengkapi teknologi ASUS Tru2Life yang memberikan paparan sinematik terbaik dan juga sistem audio 7.1 channel yang amat lantang dan jelas. ZenPad 3S 10 LTE juga merupakan tablet ASUS yang pertama dilengkapi sensor cap jari yang memberikan kawalan keselamatan terbaik di samping memberikan akses pantas kepada pemilik.

Berbeza dengan tablet yang ada di pasaran sekarang, menariknya ZenPad 3S 10 LTE adalah ia menampilkan paparan skrin berukuran 9.7 inci dengan teknologi beresolusi 2K (2048 x 1536 piksel).

Lebih istimewa, tablet ini menyokong teknologi ASUS Tru2Life+ yang mana memaparkan level kontras sehingga 200%.

Sedikit mengecewakan apabila ZenPad 3S 10 LTE hanya dibekalkan dengan kamera utama 8 Megapiksel tanpa sokongan LED flash.

Namun begitu, kamera hadapan beresolusi 5 Megapiksel telah dilengkapi dengan sokongan mod Beautification yang boleh dilaraskan serta kebolehan merakam video HD penuh.

Penyediaan dua slot kad SIM terletak pada bahagian sisi kiri kerangka, di mana ia menyokong kad hibrid jenis nano SIM. Jika anda ingin menggunakan kad microSD dengan sokongan sehingga 32GB, anda boleh memasukkannya pada slot kad SIM kedua.

Apa yang lebih istimewanya, kedua-dua kad SIM ini boleh mengakses rangkaian Internet 4G LTE.

Pada bahagian bawah kerangka seperti biasa kelihatan penyediaan port USB Type-C yang menyokong pengecasan pantas Quick Charge 3.0 berada di bahagian tengah.

Bersebelahan kiri dan kanannya pula kelihatan lubang speaker yang mampu menghasilkan audio berkualiti dengan adanya teknologi DTS X 7.1 Surround sound.

Berlainan dengan tablet yang diperkenalkan sebelum ini, salah satu keistimewaan dapat dilihat pada ZenPad 3S 10 LTE adalah kebolehan memaparkan homescreen dan juga menu di dalam gaya landskap.

Ini secara langsung memudahkan pengguna untuk membuat kerja mahupun perbentangan dengan menyambungkan peranti ini pada LCD memandangkan ia menyokong mod landskap.

Bagi yang gemar bermain permainan mudah alih di dalam telefon pintar, ZenPad 3S 10 LTE boleh dipertimbangkan. Selain dibekalkan dengan RAM sebesar 4GB, ia turut dikuasakan oleh pemproses Qualcomm Snapdragon 650.

Kami telah cuba bermain beberapa permainan padanya, ternyata ZenPad 3S 10 LTE mampu memaparkan grafik yang sangat lancar. Jadi, tidak menjadi masalah untuk anda bermain permainan mudah alih di dalamnya.

ASUS ZenPad 3S 10 LTE pastinya digemari oleh golongan audiophile kerana tablet ini memfokuskan kepada sokongan audio. Ia menyokong teknologi NXP Smart Amplifier, selain sokongan audio sehingga 7.1 Surround Sound.

ASUS memberitahu, pengguna mendengar audio berkualiti tinggi melalui tablet ini sehingga audio 192kHZ, 24-bit, ditambah dengan adanya dua buah speaker yang terletak di bawah tablet.

Paparan skrin yang besar secara tidak langsung memberi keseronokan kepada pengguna untuk menonton video kegemaran. Memandangkan ZenPad 3S 10 LTE boleh membuat rakaman video HD penuh dalam format 1080p, jadi tidak menjadi masalah untuk anda memainkan semula apa sahaja video berdefinisi yang sama.

Walaupun pemain video yang disokong oleh ZenPad 3S 10 LTE tidak boleh diedit, tetapi anda masih boleh berkongsi dengan rakan-rakan di laman sosial.

Sepertimana tablet kelas pertengahan yang lain, ZenPad 3S 10 LTE juga dibekalkan dengan penggambaran utama beresolusi 8 Megapiksel tanpa bantuan LED flash.

Namun begitu, ia hadir dengan pelbagai pilihan mod seperti HDR, Beautification, Selfie, Smart Remove, Slow Motion dan beberapa lagi.

Manakala penggambaran swafoto beresolusi 5 Megapiksel pula menyokong mod Beautification serta Selfie Panorama untuk penggambaran swafoto secara berkumpulan.

Kepada mereka yang bercadang untuk membeli sebuah tablet, perkara utama yang sering dilakukan oleh pengguna sudah tentunya dengan membandingkan beberapa model yang dijual pada harga setanding mahupun lebih murah di pasaran.

Jadi bagi membantu pengguna di luar sana untuk membuat keputusan, kami telah membandingkan ASUS ZenPad 3S 10 LTE dengan dua model lain yang menawarkan harga lebih kurang sama iaitu Huawei MediaPad M3 serta Samsung Galaxy Tab A (2016).

Selain dibekalkan dengan bateri sebesar 7800mAh yang mampu bertahan seharian, ASUS ZenPad 3S 10 LTE juga menyokong fungsi penjimatan bateri yang dikenali sebagai Power Saver.

Lebih menariknya, masa mengecas juga terasa jauh lebih pantas dengan adanya sokongan pengecasan pantas yang dikenali sebagai Quick Charge 3.0, di mana mampu mengecas dari 2% hingga 100% dalam masa kurang daripada 4 jam dan mampu bertahan sehingga 16 jam.

ASUS ZenPad 3S 10 LTE boleh dikatakan ia tablet pilihan yang baik untuk dimiliki. Ia menampilkan paparan skrin berukuran 9.7 inci dengan teknologi beresolusi 2K (2048 x 1536 piksel), dibekalkan dengan bateri sebesar 7800mAh yang turut menyokong pengecasan pantas Quick Charge 3.0. Malah kehadiran paparan skrin yang besar memberi kepuasan kepada pengguna sama ada ketika menonton video mahupun bermain permainan mudah alih, ditambah dengan bateri yang  besar pula mampu bertahan sehingga 16 jam tanpa henti.

Lebih istimewa lagi, kualiti audio yang dihasilkan oleh ZenPad 3S 10 LTE sangat berbeza dengan tablet yang ada di pasaran hari ini kerana memfokuskan kepada golongan audiophile. Ia menyokong teknologi NXP Smart Amplifier, selain sokongan audio sehingga 7.1 Surround Sound yang mampu menghasilkan berkualiti tinggi melalui tablet ini sehingga audio 192kHZ, 24-bit, ditambah dengan adanya dua buah speaker yang terletak di bawah tablet. Namun begitu, ketiadaan fungsi pengimbas cap jari pada tablet ini agak mengecewakan memandangkan harganya pun bukanlah murah.


XOX Mobile Komited Dalam Pembangunan Atlet Badminton

XOX MOBILE telah menandatangani persetujuan untuk menjadi penaja utama Kelab Badminton Petaling, selari dengan komitmen mereka untuk memupuk pembangunan bakat sukan Malaysia yang baru dan akan datang.

XOX MOBILE secara aktif telah terlibat dalam menyokong pembangunan sukan tempatan, sebelum ini mereka telah bekerjasama dengan Persatuan Badminton Malaysia, Persatuan Bola Sepak Malaysia dan Kelab Bola Sepak Johor, Southern Tigers. Simbolik peranan XOX Mobile di dalam sukan tanah air boleh dilihat dari duta jenama mereka, iaitu seorang wira sukan Malaysia, Dato’ Lee Chong Wei.

Petaling Badminton Club ialah institusi sukan yang disegani, sejak penubuhannya pada tahun 2006, kelab ini telah mecipta sejarah dan legasinya yang tersendiri dengan menarik bakat badminton Malaysia dan antarabangsa, manakala secara aktif mengenal pasti, menyemai dan melatih pemain badminton muda yang berbakat untuk mewakili negara.

Peranan XOX Mobile di dalam kerjasama ini adalah lebih tertumpu kepada pembangunan atlet muda badminton. Bermula dari proses pengecaman bakat sehinggalah kepada proses pembangunan atlet tersebut. Sepanjang tempoh kerjasama ini, Logo XOX Mobile akan dapat dilihat di jersi pemain, papan tanda pertandingan dan juga bahan promosi.


FieldPower Diiktiraf sebagai Pengusaha Khusus dalam Magic Quadrant Pengurusan Perkhidmatan Lapangan Gartner 2020

DUBAI, UAE, 16 Julai 2020 /PRNewswire/ — FieldPower, penyedia penyelesaian Pengurusan Perkhidmatan Lapangan yang terkemuka, hari ini mengumumkan bahawa Gartner telah mengiktiraf syarikat mereka sebagai Pengusaha Khusus dalam Magic Quadrant untuk Pengurusan Perkhidmatan Lapangan 2020. Syarikat ini telah dinilai atas kesempurnaan visinya dan kebolehan pelaksanaan.

Mengulas mengenai pengiktirafan ini, En. Venkatesh Sundaram, Ketua Pegawai Eksekutif FieldPower berkata, “Kami berbesar hati untuk menerima pengiktirafan daripada Gartner ini. Kami melihat pengiktirafan ini sebagai pengesahan yang positif dan merasakan ia memberi keyakinan terhadap kebolehan kami untuk memberi nilai kepada pelanggan. Kami percaya bahawa ketangkasan dan kebolehan kami untuk berinovasi telah dibawa ke sini pada hari ini. Dengan pasukan ini, saya yakin bahawa kami akan dapat menyumbang dengan signifikan kepada pelanggan kami dan Industri Pengurusan Perkhidmatan Lapangan.”

Menurut penganalisis Gartner Jim Robinson dan Naved Rashid, “Vendor yang disenaraikan dalam Magic Quadrant ini telah menunjukkan keupayaan untuk menyediakan SaaS berbilang penyewa dan dalam banyak keadaan, produk dihoskan oleh penyewa tunggal yang menyokong FSM untuk perusahaan bersaiz sederhana dan besar dalam pelbagai industri. Sesetengahnya menyediakan pengoptimuman penjadualan perkhidmatan lapangan atau aplikasi mudah alih yang sempit, namun mendalam. Sementara yang lain pula menyediakan suit perkhidmatan yang luas.”

Klik di sini untuk mengakses salinan laporan percuma.

Gartner tidak mengendors mana-mana vendor, produk atau perkhidmatan yang digambarkan dalam penerbitan penyelidikan kami dan tidak menggalakkan pengguna teknologi untuk memilih hanya vendor-vendor yang memiliki penarafan tertinggi atau designasi lain. Penerbitan penyelidikan Gartner terdiri daripada pendapat organisasi penyelidikan Gartner dan tidak boleh ditafsirkan sebagai pernyataan fakta. Gartner menafikan semua jaminan, tersurat atau tersirat, berhubung dengan penyelidikan ini, termasuk sebarang jaminan kebolehdagangan atau kesesuaian untuk tujuan tertentu.

FieldPower ialah Syarikat Teknologi era baharu berpangkalan di Dubai yang memberi tumpuan bagi mencipta penyelesaian untuk Pengurusan Perkhidmatan Lapangan (FSM). Dengan memanfaatkan teknologi digital termasuk Kecerdasan Buatan, IoT dan teknologi Pengautomatan, FieldPower menawarkan kelebihan kompetitif kepada pelanggan. Dengan lebih 1000 pekerja yang berada merentas 4 benua, FieldPower berusaha untu memberi kesan mendalam untuk Pengurusan Perkhidmatan Lapangan. Untuk butiran lanjut, kunjungi www.fieldpower.com

Karthik SubramanianNaib Presiden – Pemasarankarthiks@ducont.com +91-98409-05522

Keywords: Computer Networks Computer Software Computer/Electronics Internet Technology Publishing/Information Service Telecommunications Workforce Management/Human Resources Feature News Releases


Sah! Pelancaran OnePlus 6T Sehari Lebih Awal – 29 Oktober 2018

Peminat OnePlus lihat sini, majlis pelancaran OnePlus yang dirancang pada 30 Oktober sebelum ini telah berubah dan kini pihak OnePlus mengesahkan pelancaran jatuh pada 29 Oktober 2018, iaitu sehari lebih awal.

Penukaran tarikh biasanya jarang berlaku apabila telah disahkan dan diumumkan secara rasmi kepada umum, tetapi kali ini OnePlus ada sebab mereka. Menurut apa yang dikongsikan oleh mereka, pada hari yang sama (30 Oktober) Apple akan mengumumkan iPad Pro dan MacBook baharu, justeru itu supaya tumpuan ramai tidak dibelah dua jadi keputusan muktamad adalah berubah ke sehari awal iaitu pada 29 Oktober.

Jadi, yang berminat menonton siaran langsung jangan silap tarikh tau…


ASUS ZenFone Live (L1) Berharga Dibawah RM400 Akan Mula Dijual Di Malaysia Tidak Lama Lagi

Selepas pengenalan ASUS ZenFone Max Pro (M1) bulan lalu, ASUS Malaysia kini dikhabarkan akan melancarkan ZenFone Live (L1) untuk pengguna tempatan. Melalui gedung telefon terkemuka, DirectD, telefon pintar ini akan dijual pada harga dibawah RM400 sekaligus meletakkan ia sebagai peranti kelas permulaan.

ZenFone Live (L1) hadir dengan paparan 5.5-inci IPS Full View 18:9 HD yang mana nisbah skrin-ke-kerangka mencapai 82 peratus. Ia dikuasakan cip empat-teras Qualcomm Snapdragon 425 dengan memori sehingga 2GB serta storan 16GB.

Jabatan kamera yang ringkas menerima sensor sehingga 13 Megapiksel f/2.0 bersama bantuan PDAF dan LED flash. Lain pula pada kamera depan, ia dipadankan sensor swafoto 5 Megapiksel f/2.4 dengan ciri PixelMaster salah satunya mod Beauty dan 8 jenis penapis (filter).

Bateri yang dibekalkan untuk telefon pintar ini ialah sebesar 3,000mAh dengan sambungan jenis microSD. Ciri lain yang dibawakan ialah sokongan slot untuk tiga kad SIM dan memori. Sistem operasi yang menjana peranti ini menggunakan Android Oreo dan antaramuka ZenUI 5 turut menawarkan ciri nyahkunci peranti melalui imbasan wajah.

ASUS ZenFone Live (L1) didatangkan dengan pilihan warna seperti Midnight Black, Space Blue, Shimmer Gold, dan Rose Pink. Telefon pintar ini akan mula dijual tidak lama lagi, dan maklumat lanjut kami akan khabarkan kepada anda sebaik ia rasmi kelak.


FarEye Jana USD 37.5 Juta Dalam Dana Siri D Untuk Perluas Platform Logistik Penghantaran Diguna DHL & Amway

SINGAPURA, 24 Ogos 2020 /PRNewswire/ — FarEye, platform SaaS logistik terkemuka untuk keterlihatan ramalan, hari ini mengumumkan bahawa ia telah mengumpulkan tambahan USD 13 Juta sebagai lanjutan kepada pelaburan Siri D yang dipimpin oleh The Fundamentum Partnership, pertumbuhan pertumbuhan-modal untuk syarikat teknologi peringkat pertengahan di India yang disokong oleh Nandan Nilekani dan Sanjeev Aggarwal dan KB Global Platform Fund, salah satu firma pelaburan terkemuka Korea. Pelaburan ini akan mempercepat pengembangan global FarEye untuk mengatasi keluk digital yang semakin meningkat bagi transformasi logistik. Keperluan ini semakin dipercepat oleh perusahaan dan pengguna akhir yang menuntut ketelusan yang tinggi, pengalaman penghantaran yang lebih cepat dan lebih mudah. Terdapat juga peningkatan keperluan untuk rantaian bekalan yang fleksibel untuk memenuhi permintaan ini.

FarEye bekerjasama dengan pelanggan perusahaannya untuk memberikan kawalan yang lebih tinggi terhadap rantaian bekalan mereka dan menawarkan pengalaman penghantaran yang unggul kepada pelanggan akhir mereka. Platform teknologi syarikat mendigitalkan cara perusahaan mengirim, melaksanakan, mengesan, dan mengoptimumkan pergerakan barang, memungkinkan perusahaan menurunkan biaya logistik sambil menyenangkan pengguna akhir.

“Sokongan dan kepercayaan pelabur, pelanggan, dan rakan kongsi kami menyokong keinginan mendalam kami untuk menjadikan logistik lebih baik untuk jenama, pelanggan dan persekitarannya. Kami melihat lonjakan keperluan keterlihatan masa nyata dalam logistik untuk perniagaan membina rantaian bekalan berpusatkan pelanggan. Dengan dana yang diperoleh baru-baru ini, kami akan terus melabur dalam bakat terbaik di Amerika, Eropah, dan APAC untuk menyokong pertumbuhan hiper kami di rantau ini. Dengan visi untuk menjadikan FarEye sebagai salah satu organisasi yang paling berpusatkan pelanggan di seluruh dunia, kami berhasrat untuk menjadikan setiap penghantaran menyenangkan bagi pengguna,” kata Kushal Nahata, Ketua Pegawai Eksekutif, FarEye.

Mengulas mengenai pelaburan, Sanjeev Aggarwal, Pengasas Bersama Fundamentum, berkata, “Pelaburan dalam ruang logistik sangat penting untuk pertumbuhan ekonomi mana-mana negara. FarEye memperoleh nadi industri ini dan memiliki semua yang diperlukan untuk menuju ke arah kepemimpinan global. Saya percaya pengasas dan pasukannya mempunyai visi yang jelas. Kami teruja untuk bekerjasama dengan FarEye dalam perjalanannya untuk mewujudkan peneraju teknologi global di ruang logistik.”

Ini adalah kali kedua tahun ini FarEye dapat mengumpulkan dana untuk menyokong pertumbuhan hipernya dalam pasaran global, menjadikan jumlah pelaburan sebanyak USD51 Juta setakat ini. Pada bulan April, FarEye telah mengumpulkan USD24.5 Juta dalam Siri D daripada M12 (dana usaha Microsoft) dengan penyertaan dari Eight Roads Ventures, Honeywell Ventures, dan pelabur SAIF Partners yang sedia ada.

Dengan mandat yang jelas untuk menjadikan Singapura sebagai pusat pengembangan antarabangsa, FarEye baru-baru ini melantik bekas Blue Yonder Veteran Amit Bagga yang berpangkalan di Singapura sebagai Ketua Pegawai Hasilnya. Pelantikannya dibuat ketika FarEye melakukan pelan agresif untuk pengembangan global. Bagga telah mendirikan ibu pejabat lapangan FarEye di Singapura dengan pelaburan dalam jualan, penyelesaian, perkhidmatan, dan pasukan kejayaan pelanggan, dan terus mempercepatkan pelaburan dalam pengembangan syarikat ke Eropah dan Amerika.

“Logistik ialah tulang belakang ekonomi tertentu, namun ia merupakan bidang yang sukar untuk berinovasi. Kami sangat gembira untuk bekerjasama dengan FarEye kerana ini membuka jalan bagi pelanggan perusahaannya seperti DHL dan Walmart untuk mendapatkan fleksibiliti dan juga keterlihatan dalam logistik dengan menyediakan platform yang mudah digunakan untuk menguruskan semua bahagian yang bergerak. Modal yang baru dikumpul akan membolehkan pasukan memberikan nilai tambah kepada pelanggan perusahaannya dengan membawa lebih banyak bakat global yang akhirnya akan menyumbang kepada kemajuan keupayaan ramalan platform dan perkhidmatan pelanggan. Kami ternanti-nantikan sumbangan FarEye kepada pelanggan perusahaannya di seluruh dunia semasa dan selepas pandemik ini kerana logistik lancar ternyata lebih penting bagi perniagaan mereka berbanding sebelum ini. Kami sangat kagum dengan tindak balas FarEye semasa pandemik sebagai pemimpin global dalam ruang SaaS logistik,” kata Chunsoo Kim, Pengarah Urusan (Ketua Global Investment Group) di KB Investment.

Keywords: Computer Software Computer/Electronics Transportation Financing agreements


Android Wear 2.0 Mungkin Tiba Awal Februari

Google memaklumkan para developers bahawa mereka merancang untuk melancarkan secara rasmi Android Wear 2.0 sekitar awal Februari. Sebelum ini, syarikat itu berkata kemas kini sistem operasi smartwatch akan diperkenalkan pada “awal 2017”, namun tiada tarikh spesifik yang disebutkan.

Salah satu kelebihan utama Android Wear 2.0 adalah pengguna tidak memerlukan smartphone untuk memuat turun aplikasi pada jam tangan pintar. Dengan sistem operasi terbaru ini, jam tangan pintar mampu bertindak dan beroperasi secara sendiri tanpa sokongan perisian dari smartphone.

Google dilaporkan sudah menghantar e-mel memaklumkan jangkaan tarikh pelancaran Android Wear 2.0 kepada para developers bagi memastikan mereka dapat bersiap sedia dengan aplikasi yang serasi dengan Android Wear 2.0.


Growatt jadi pembekal penyongsang PV kediaman terbesar di Brazil

SAO PAULO, 9 Februari 2021 /PRNewswire/ — Growatt, salah satu pembekal penyongsang yang terkemuka di dunia, tersenarai di kedudukan pertama antara jenama-jenama penyongsang bagi penghantaran penyongsang PV kediaman di Brazil menurut laporan Pasaran Fotovolta Penjanaan Teragih (Distributed Generation Photovoltaic Market) terkini yang dikeluarkan oleh Greener – sebuah syarikat penyelidikan dan perunding Brazil. Biarpun dengan pandemik ini, Growatt berjaya menduduki kedudukan teratas pada separuh kedua tahun 2020 menurut laporan berkenaan.

Growatt became the largest residential PV inverter supplier in Brazil

“Kami ingin mengucapkan terima kasih kepada semua rakan kongsi kami atas sumbangan mereka ke atas pencapaian di Brazil ini,” kata Lisa Zhang, Pengarah Pemasaran di Growatt. Zhang turut mengaitkan kejayaan ini terhadap peningkatan pelaburan syarikat yang ketara di Brazil sejak beberapa tahun kebelakangan ini. “Komited terhadap pembangunan tenaga solar di Brazil, kami telah menubuhkan sebuah pusat sokongan teknikal di São Paulo dan pusat panggilan di Maringá serta membina sebuah pasukan tempatan yang jauh lebih mantap bagi menyediakan khidmat pelanggan yang cemerlang.”

Pada tahun 2019, syarikat berkenaan bekerjasama dengan Aldo Solar, pengedar PV yang terbesar bagi mempromosikan penyelesaian PV canggihnya dalam kalangan warga Brazil. Dengan adanya jaringan pengedaran dan perkhidmatan yang luas, Growatt mencapai pertumbuhan eksponen dalam sektor penjanaan teragih di Brazil. “Di Growatt, kami berorientasikan pelanggan. Kami berdedikasi untuk menyediakan latihan komprehensif dan profesional dalam teknologi, pemasangan, pemantauan dan pencarisilapan PV terkini dan sebagainya. Selain itu, pasukan kami bekerjasama erat dengan rakan kongsi kami untuk membangunkan produk dan penyelesaian yang dapat memenuhi tuntutan khusus daripada pasaran Brazil,” tambah Zhang.

Growatt menambah penyongsang MAC 15-36KTL3-XL ke dalam penawaran produknya yang disesuaikan untuk aplikasi PV solar tiga fasa pada 220V di Brazil. Di samping itu, syarikat ini akan melancarkan penyongsang fasa tunggal generasi baharu MIN 7-10KTL-X di negara ini lewat tahun ini menurut Zhang. “Kami akan terus menyediakan produk dan perkhidmatan yang berkualiti tinggi buat warga Brazil dan menerusi rangkaian penyelesaian penyongsang PV yang komprehensif, kami menyasarkan untuk menjadi jenama penyongsang No.1 bagi penjanaan teragih tenaga solar di Brazil.”

Growatt ialah peneraju bertaraf global bagi penyelesaian tenaga pintar dan menyediakan penyelesaian penyongsang PV, penyimpanan tenaga, sistem mikrogrid dan pengurusan tenaga pintar kediaman, komersial serta berskala besar. Ditubuhkan pada tahun 2010, Growatt mewujudkan jaringan yang luas menerusi 14 cawangan di seluruh dunia. Growatt tersenarai antara 10 pembekal penyongsang PV teratas global menurut IHS Markit dan Wood Mackenzie.

Keywords: Alternative Energies Computer/Electronics Environmental Products & Services Utilities Survey, Polls & Research


MWC 2020: Biar Betul! Sony Xperia Tahun 2020 Bakal Hadir Dengan Rekaan Lubang Kamera Pada Skrin?!

2 minggu yang lalu ada berita tersebar yang mengatakan Sony Xperia 3 bakal diperkenalkan dengan rekaan 6 kamera di panel belakang, terbaru tampil pula ura-ura mendakwa Sony Xperia tahun 2020 akan hadir dengan rekaan lubang kamera pada skrin.

Ramai yang kenali jenama Sony tidak berasa bosan dengan reka bentuk yang agak ketinggalan serta bezel tebal di bahagian bawah skrin, dengan adanya pendedahan yang dikongsikan oleh letgodigital ini jelas memperlihatkan Sony berniat membuat perubahan besar pada peranti akan datang.

Dijangka Sony akan mengumumkan pada acara tahunan MWC 2020 nanti, ikuti laporan lanjut dari kami.

Ohsem! Sony Xperia Kembali Dengan 6 Kamera Utama + Snapdragon 865?!


Pelan 4G Terbaru Yes, Bermula Dengan Harga RM 48 Untuk 10GB

Bertempat di The Majestic Hotel Kuala Lumpur, Yes 4G telah memperkenalkan pelan terbarunya 4G LTE secara rasmi selepas pihak Yes memberitahu secara ringkas ketika pelancaran Samsung Galaxy J Series 2016 baru-baru ini.Beberapa pelan telah disediakan untuk menyaingi pelbagai telco yang telah sedia ada hari ini. Jika anda ingin mendapatkan smartphone terbaru iaitu Yes Altitude, ia menawarkan data sehingga 24GB dan smartphone dengan harga langganan RM 70 sebulan.Manakala untuk pelan pascabayar, pihak Yes menyediakan harga pelan bermula RM48 untuk 10GB, 24GB untuk RM88, 38GB untuk RM128 dan juga 46GB untuk RM158.Sepertimana pelan telco lain yang mengasingkan Internet biasa dengan hujung minggu, Yes juga telah membahagikan pelan mereka kepada Yes Broadband dan juga Yes LTE. Yes Broadband berfungsi melalui penggunaan modem khusus Yes seperti yang telah sedia terdapat di pasaran sejak beberapa tahun lepas, sementara Yes LTE pula beroperasi melalui kad SIM Yes. Selain data, pihak Yes turut memberikan minit panggilan dan juga SMS secara percuma ke talian Yes.


Jualan Melonjak 325% : Hisense Percaya TV Laser ialah Trend Masa Depan

QINGDAO, China, 2 Mac 2021 /PRNewswire/ — Covid-19 mempercepatkan penerimaan teknologi dan lonjakan yang luar biasa muncul dari segi masa skrin harian. Menurut Omdia, jualan pasaran TV global pada tahun 2020 sedikit meningkat sepanjang tahun. Sebahagian besar daripada pertumbuhan tersebut berasal daripada TV skrin besar. Sejak melancarkan TV laser pertama dunia pada tahun 2014, Hisense (SSE: 600060) berusaha unutk menerajui inovasi teknologi paparan laser. Pada tahun 2020, jualan TV laser Hisense meningkat 325% di luar negara (Sumber data: Hisense Internal Report). Pengusaha TV global seperti Samsung dan LG turut serta dalam pasaran yang berpotensi ini.

TV skrin besar merupakan trend masa depan. Hisense, jenama dipacu teknologi percaya bahawa TV laser ialah penyelesaian paparan yang unggul.

TV laser dapat memaparkan imej lebih besar dengan kualiti gambar yang lebih baik dengan menggunakan teknologi paparan laser, termasuk pancaran laser – teknologi yang menggabungkan antara sumber cahaya laser dan pancaran bingkai penuh.

A simple example of how laser TV works.

Mesra mata: Imej pada skrin bersifat reflektif dan bukannya dipancarkan terus ke arah mata. Justeru itu, penonton berada di luar kawasan cahaya biru yang kuat dengan 0 pendedahan cahaya biru yang dapat mengelakkan keletihan mata.

The Hisense L5 Series has been Low Blue Light TÜV Rheinland certified in accordance with European standards.

Pengalaman Imersif: Mata manusia boleh melihat anggaran 1 juta warna. Paparan laser TriChroma terkini dapat menghasilkan semula 90% warna yang boleh dilihat oleh mata manusia, manakala TV LED hanya dapat mencecah 60% daripada julat tersebut. TV Laser ialah satu-satunya produk paparan yang memenuhi piawaian BT2020, iaitu standard utama untuk warna TV masa depan.

Rasa Kehadiran: TV laser membolehkan tontonan skrin besar (hanya 4 meter untuk TV laser 100 inci) yang lebih dekat, mencipta pengalaman tontonan yang kelihatan benar-benar hidup. Seorang pengguna mengulas, “bahkan berita turut mengasyikkan saya yang membuatkan saya rasa seperti berada di tempat kejadian.”

Menjimatkan Tenaga dan Kos: TV laser menawarkan penggunaan kuasa yang lebih rendah dan prestasi kos yang lebih tinggi berbanding TV LED dengan saiz yang sama (contoh, harga TV laser 100 inci ialah 1/4 hingga 1/2 daripada TV LED 100 inci), menghasilkan dominasi TV laser dalam pasaran TV skrin besar. Tambahan pula, dengan rantaian industri yang lebih pendek dan lebih stabil, kos pembuatan akan dicairkan dengan jumlah yang semakin meningkat, seraya membawa kepada harga yang lebih kompetitif.

TV Laser RGB pertama dunia. Audio boleh angkat Harman Kardon yang merangkumi Dolby Atmos dapat menukarkan ruang tamu anda menjadi pawagam rumah peribadi.

Produk ini akan dilancarkan dalam pasaran Amerika Utara dan Eropah pada bulan Ogos ini.

The world’s first TriChroma Laser TV, Hisense 100L9.

Dengan lebih daripada 100,000 unit audio dibina ke dalam skrin itu sendiri dan bunyi daripada skrin secara langsung, TV Laser Sonik Hisense 88L5V merealisasikan integrasi antara bunyi dan gambar.

Produk ini telahpun dilancarkan dalam pasaran UK, Jerman, Perancis, Itali, Sepanyol, Rusia, Afrika Selatan, UAE dan Eropah Timur pada bulan Februari dan tersedia untuk dibeli.

Keywords: Computer/Electronics Consumer Electronics Semiconductors New products/services Sales reports


Peranti vivo V5s Kini Boleh Didapati Di Semua Stor Digi Seluruh Malaysia

Syarikat telekomunikasi Digi hari ini mengumumkan mereka kini berkolaberasi bersama vivo dengan membawakan peranti vivo V5s di kesemua cawangan stor Digi seluruh Malaysia bermula Julai 2017.

Dalam kerjasama ini juga, seorang selebriti tempatan Joyce Chu akan mengadakan persembahan secara langsung di stor Digi, Lot10 Bukit Bintang pada 19 Ogos 2017 (esok).

Vivo V5s sebuah telefon pintar yang dilengkapi kamera depan 20 Megapiksel IMX376 mampu merakam gambar swafoto yang sangat jelas. Ciri Selfie Softlight juga mampu mengambil gambar yang terang walaupun dalam keadaan yang gelap. Disamping itu, kamera belakang 16 Megapiksel juga telah dinaik taraf bagi memastikan setiap kenangan dapat dirakam tanpa sebarang masalah.

Vivo V5s boleh didapati melalui pelan pascabayar Digi 78, 108, dan 138. Pelanggan juga boleh mendapatkan vivo Y53 dan Y66 pada kadar komitmen bulanan yang lebih baik.


vivo V15 Pro (6GB+128GB) Boleh Dimiliki Pada Harga RM1,699 – Eksklusif Di vivo Official Store, Lazada & Shopee!

Siapa kat sini peminat setia telefon pintar vivo? SILA ANGKAT TANGAN!! Berita baik! vivo V15 Pro versi 6GB + 128GB kini menerima potongan harga! Korang boleh miliki model tersebut pada harga RM1,699 sahaja (Harga Asal : RM1,799)! Wah!

Bagi yang berminat, korang boleh nikmati tawaran istimewa ini eksklusif di vivo Official Store, Lazada dan Shopee sekarang juga! Psst! Saja nak bagitahu korang…V15 Pro (8GB + 128GB) pun bakal datang 20 April ni, berharga RM 1,899 jerrr…Lets shopping gais!


Kemas Kini Google Translate Membawakan Mod Offline & Tap To Translate

Aplikasi Google Translate untuk sistem operasi iOS telah menerima kemas kini yang membawakan fungsi yang lebih baik. Fungsi pertama yang dibawa sekali bersama kemas kini 5.0 adalah mod offline, anda kini tidak perlu lagi menggunakan sambungan Internet untuk menterjemah bahasa, sebaliknya anda hanya perlu muat turun pek bahasa pada penggunaan pertama dan selepas pek bahasa dimuat masuk ke dalam smartphone, anda boleh menggunakan Google Translate di dalam mod offline.

Google Translate untuk platform ANDROID juga menerima fungsi yang baru, Google memperkenalkan Tap To Translate yang akan memudahkan anda menterjemah bahasa di dalam aplikasi bukan Google Translate. Contohnya anda sedang bersembang di dalam aplikasi WhatsApp bersama orang yang berbahasa asing, anda tidak perlu keluar dari aplikasi WhatsApp untuk menterjemah teks yang diterima, sebaliknya gunakan sahaja butang Tap To Translate yang disediakan.


Gambar Hands-On Xiaomi Black Shark 2 Tertiris?!

Peranti Xiaomi Black Shark 2 mula diheboh-hebohkan pada Oktober lalu, tetapi masih tidak ada perkembangan lanjut dari jenama ini.

Terbaru gambar hands-on Black Shark 2 tertiris di laman Twitter XiaomiShka, menerusi gambar kerangka peranti ini menggunakan warna hitam dengan jalur hijau seperti mana rekaan Black Shark dan Black Shark Helo.

Bahagian kamera akan diletakkan pada sisi kiri atas dengan sokongan dwi sensor, namun spesifikasi lebih teliti masih tidak diketahui. Menurut ura-ura, versi baharu ini dilengkapi dengan cip pemproses terbaru iaitu Snapdragon 855, 12GB RAM dan beroperasi Android Pie.

Disebabkan ia merupakan sebuah peranti yang memfokuskan pada permainan mudah alih, adalah mustahil teknologi pengecasan pantas 27W seperti yang dijana pada Xiaomi Mi 9 bakal digunakan padanya. Apa-apa pun kita nantikan ketibaannya kelak.


Apple Special Event 2019 : Apple Perkenal Sejumlah Perkhidmatan Terkini

Hari ini merupakan hari yang ditunggu-tunggu oleh peminat setia Apple di mana syarikat tersebut telah pun mengadakan satu acara khas berlangsung di Steve Jobs Theater. Dengan slogan “It’s Show Time”, Apple telah memperkenalkan sejumlah perkhidmatan terkini pada acara ini. Antaranya seperti berikut :

Apple News+ perkhidmatan langganan berbayar baru yang tidak terhad pada berita semata, tetapi membawakan majalah digital dengan kandungan visual khas. Terdapat sehingga 300 majalah merentasi pelbagai kategori termasuk : fesyen, berita, gaya hidup, kesihatan, perjalanan, makanan dan banyak lagi. Aplikasi ini beroperasi dengan kemaskini iOS dan mac OS yang terbaru.

Dari segi keselamatan, Apple mengesahkan bahawa ia tidak membenarkan pengiklan digital menjejaki pengguna sama sekali. Perkhidmatan ini berharga $9.99/bulan (kira-kira RM41) – harga ini termasuk perkongsian keluarga tanpa sebarang kos tambahan dan bulan pertama adalah percuma.

Apple turut mengumumkan Apple Card yang baru – perkhidmatan menjanjikan pengalaman kad kredit dengan aplikasi lebih mudah, kadar faedah rendah dan ganjaran lebih baik – dibina dalam aplikasi wallet pada iOS. Apple Card juga membolehkan pengguna menguruskan perbelanjaan dengan bijak dan melihat bil pembelian mereka secara tepat menerusi aplikasi.

Untuk mendapatkan Apple Card, pengguna hanya perlu mendaftar pada aplikasi Apple Wallet dan mendapatkan kad digital dalam masa beberapa minit. Ia menawarkan 2% cash back untuk urus niaga pada Apple Pay dan 3% cash daily pada pembelian yang dibuat melalui Apple Store.

Terdapat juga kad fizikal – diperbuat daripada titanium dan tidak mempunyai kod keselamatan CVV, tarikh tamat tempoh dan tandatangan sekaligus menjadikannya kad bank paling selamat – kad fizikal menawarkan pengguna 1% Cash Daily untuk setiap pembelian.

Apple juga telah mengumumkan perkhidmatan langganan permainan baru mereka iaitu Apple Arcade – membolehkan pengguna iOS untuk menikmati lebih 100 permainan premium dan eksklusif melalui perkhidmatan langganan bulanan. Langganan membolehkan pengguna memuat turun mana-mana permainan yang tersedia termasuk semua kemas kini yang diperlukan tanpa had.

Apple Arcade berfungsi pada iOS, macOS dan Apple TV. Difahamkan, semua permainan pada Apple Arcade juga boleh dimainkan secara offline dan tidak menampilkan sebarang iklan dalam aplikasi.

Seiring acara khas ini, Apple turut melancarkan aplikasi Apple TV dengan ciri yang dipanggil Apple TV Channels – membolehkan pengguna memilih saluran bergantung pada cita rasa. Ia menawarkan servis termasuk HBO, Showtime dan CBS yang dibina dalam satu aplikasi Apple. Menampilkan rancangan dan filem daripada setiap kategori secara eksklusif pada aplikasi Apple TV.


Fave, Syarikat Permulaan Teknologi Yang Berkembang Pesat Di Asia Tenggara Diambil Alih Oleh Pine Labs

Fave, platform teknologi kewangan pengguna yang berkembang pesat di Asia Tenggara, telah diambil alih oleh Pine Labs, salah satu platform perdagangan saudagar terkemuka di Asia menerusi satu perjanjian bernilai lebih USD45 juta (SGD60 juta / RM185 juta) hari ini. Fave telah membolehkan 6 juta pengguna di Asia Tenggara menjimatkan lebih USD400 juta di 40,000 peruncit sejak 2016. Pengambilalihan ini akan membolehkan pengguna di India menggunakan aplikasi Fave pada hujung tahun ini untuk menikmati penjimatan di rangkaian terdiri daripada 500,000 saudagar yang disokong oleh Pine Labs di 3,700 bandar negara berkenaan.

Pengambilalihan ini akan membantu kedua-dua syarikat merancakkan pertumbuhan masing-masing di rantau Asia dan meneroka potensi pengguna yang besar menerusi pasaran runcit, makanan & minuman (F&B), fesyen, dan barang pengguna cepat laris (FMCG). Sehubungan itu, gandingan dengan Pine Labs akan mengukuhkan lagi kedudukan Fave di pasaran Asia Tenggara.

Peranan pihak pengasas Fave akan berkembang untuk memimpin keseluruhan platform pengguna bagi kumpulan berkenaan di seluruh Asia. Di samping itu, Fave juga akan menggaji lebih 100 pekerja baharu di Asia Tenggara dan India untuk memacu pembayaran tanpa tunai serta penjimatan pintar di seluruh rantau ini.

Fave akan terus memperkenalkan ciri pembayaran pintar baharu menerusi platform Fave, sekaligus menawarkan cara baharu kepada pengguna di seluruh Asia untuk memaksimumkan kegembiraan dan nilai setiap pengalaman beli-belah. Pada Ogos 2020, Fave mengumumkan kerjasama dengan Singtel dan DBS Bank yang membolehkan lebih setengah juta rakyat Singapura menggunakan Singtel Dash dan aplikasi e-dompet Paylah! untuk membuat pembayaran di kedai-kedai rakan kerjasama Fave.

Di India, pengenalan aplikasi Fave pada tahun ini amat bertepatan pada masanya, dengan Antaramuka Pembayaran Bersatu (UPI) berkembang sehingga 2.7 bilion urus niaga pada Mac 2021. Sementara itu, Pine Labs juga mencatatkan pertumbuhan signifikan sebanyak 171% dalam urus niaga UPI dalam dua suku terakhir. Aplikasi Fave akan dilancarkan di semua bandar utama di India.


Google Play Store V6.7 Kini Hadir Dengan Keupayaan Menyertai/Meninggalkan Program Beta

Jika anda merupakan salah seorang daripada pengguna peranti Android yang banyak menyertai program beta, sudah tentunya anda mengetahui bahawa proses untuk menyertai ataupun meninggalkan program tersebut agak remeh untuk dilakukan.

Kini dengan kehadiran kemas kini Play Store versi 6.7, Google telah memudahkan proses tersebut kerana pengguna berupaya melihat status beta tersebut dengan lebih mudah iaitu terus melalui butiran aplikasi itu sendiri. Malah proses untuk menyertai ataupun meninggalkan program beta itu dapat diakses tanpa perlu membuka pautan berasingan kerana ia telah disediakan dengan butang khas pada ruangan khas itu.


MWC 2020: Nantikan vivo APEX 2020 Bakal Muncul Di MWC 2020 Pada 23 Februari Ini!

vivo dikhabarkan bakal muncul dengan pendatang baharu, vivo APEX 2020 di Persidangan Mobile World Congress (MWC) 2020 – dijadualkan pada 23 Februari 2020. Siri APEX cukup terkenal dengan barisan peranti konsep yang memiliki teknologi tersendiri termasuklah bezel lebih nipis, nisbah skrin ke badan yang tinggi, kamera inovatif dan banyak lagi.

Untuk kali ini, APEX 2020 dikhabarkan bakal didatangkan dengan reka bentuk tanpa bezel dan nisbah skrin ke badan yang lebih baik. Peranti ini juga dikatakan bakal menyertakan sokongan pengimbas cap jari pada paparan dengan binaan skrin melengkung – sama seperti vivo NEX3. Terdapat juga khabar angin mengatakan , ia mungkin muncul dengan rekaan kamera timbul ataupun di bawah skrin.

vivo APEX 2020 juga dijangka memperluaskan lagi kawasan pengecaman cap jari ke seluruh skrin dengan kadar ketetapan yang jitu. Dari segi pengecasan, vivo APEX 2020 mungkin dilengkapi dengan pengecasan magnetik dan pengecasan tanpa wayar. Manakala, untuk enjin dalaman pula ia mungkin dikuasakan oleh chipset terbaru Snapdragon 865.

Sehingga kini, tidak banyak maklumat yang didedahkan mengenai konsep vivo APEX 2020 yang akan datang. Konferensi Vivo akan berlangsung dari 23 Februari hingga 24 Februari di MWC 2020 di Barcelona. Nantikan!


Mobile Legends: Bang Bang Diamond Challenge (MDC) Tawar Hadiah Lumayan – USD3,200 Jadi Taruhan!

Moonton yang juga pemaju Mobile Legends : Bang Bang mengumumkan bahawa telah mengadakan kejohanan Mobile Legends: Bang Bang Diamond Challenge (MDC) untuk pemain Malaysia dan Singapura.

Kejohanan ini dijayakan dengan kerjasama beberapa pihak termasuk UniPin dan MET Malaysia. Hadiah yang ditawarkan agak lumayan – sebanyak USD3,200 menjadi taruhan. Butiran kejohanan adalah seperti berikut :

Kejohanan ini bakal menampilkan sebanyak 512 pasukan dan 8 teratas akan berentap di Playoffs – kejohanan disiarkan secara langsung di Facebook rasmi, Mobile Legends Bang Bang. Maklumat lanjut, sila layari Facebook rasmi : Mobile Legends: Bang Bang dan MET Malaysia.


Machines Kini Menawarkan Jaminan Perlindungan Peranti 2 Tahun

Machines Malaysia selaku penjual premium Apple kini telah memperkenalkan pelan perlindungan peranti untuk para pelanggannya. Dikenali sebagai Machines Protection Plan (MPP), pelan perlindungan ini meliputi jaminan kerosakan tanpa sengaja disebabkan keretakan skrin atau dimasuki air.

Pelan MPP ini ditawarkan pada harga RM299 sehingga RM899 untuk setiap peranti yang berbeza. Pelanggan yang melanggan MPP pula akan diberikan sekali (1) penggantian skrin atau sekali (1) penggantian penuh peranti dalam tempoh dua tahun jaminan. Pelan ini boleh dilanggan di mana-mana cawangan Machines seluruh Malaysia apabila anda membeli produk baru Apple.

Tujuan MPP diperkenalkan ialah untuk memberi ketenangan minda kepada pembeli tanpa perlu risau akan kos baik pulih yang lebih tinggi. Menurut kajian yang dilakukan oleh Otterbox, sebanyak 29% pengguna di Malaysia mengalami kerosakan peranti tanpa sengaja untuk tiga bulan pertama. Manakala, 75% pula telah merosakan peranti mereka sebanyak 3 kali dalam tempoh 5 tahun yang lepas.

Dengan adanya pelan MPP oleh Machines ini, pelanggan kini boleh mendapatkan iPhone idaman dengan jaminan dua tahun malahan boleh berjimat poket sekiranya peranti mengalami kerosakan di masa akan datang.

Untuk keterangan lanjut, anda boleh layari laman sesawang Machines Malaysia.


Vivo Menjadikan Momen Indah UEFA EURO 2020 Lebih Ajaib!

Dengan upacara penutup UEFA EURO 2020  yang dipersembahkan oleh vivo, peminat dari seluruh dunia telah menghabiskan hampir satu bulan momen indah di sekitar permainan yang indah ini.

Sebagai penyampai majlis penutup EURO 2020, vivo menyampaikan final kejuaraan yang unik di Stadium Wembley, menggabungkan teknologi AI yang paling maju dan persembahan yang luar biasa, memberikan persembahan yang luar biasa untuk berjuta-juta penonton di seluruh dunia.

Sebelum permainan, vivo melancarkan acara “To Beautiful Moments”, mengundang peminat untuk menyuntikkan tenaga mereka ke dalam permainan dan berkongsi tepuk tangan dan sorakan mereka di media sosial. Kandungan yang dibuat oleh peminat ditunjukkan pada upacara penutupan EURO 2020. Sebagai rakan rasmi acara, vivo juga menggunakan teknologi AI miliknya untuk mengembalikan foto yang tidak dapat dilupakan dalam sejarah acara tersebut. Vivo mempersembahkan pemulihan detik-detik indah ini kepada UEFA sebagai hadiah rasmi untuk ulang tahun ke-60 Kejohanan Bola Sepak UEFA.

Untuk maklumat lebih lanjut, sila lawati laman web atau Facebook rasmi vivo.


Rasmi! Kemas Kini EMUI 8.0 & Android 8.0 Untuk Huawei nova 2i

Berikutan ujian beta EMUI 8.0 Oreo untuk pengguna Huawei nova 2i pada bulan Mac yang lepas, hari ini Huawei secara rasminya telah mengumumkan bahawa kemas kini untuk perisian EMUI 8.0 dan Android 8.0 boleh diterima oleh semua pengguna nova 2i mulai hari ini.

Kemas kini EMUI 8.0 mempertingkatkan keupayaan AI ke dalam pengalaman pengguna, di mana ia lebih pantas dan lebih mesra pengguna. Tambahan lagi sokongan seperti dok navigasi baru memudahkan anda meletakkan butang Home secara bebas di atas paparan skrin, bersama-sama dengan dok jalan pintas.

Berdasarkan pembelajaran mesin, EMUI 8.0 memperuntukkan sumber secara dinamik untuk memberikan lebih banyak memori CPU kepada aplikasi yang sering digunakan oleh pengguna, dengan tujuan untuk memberikan pengalaman yang lebih lancar. Pengurusan memori yang rendah secara aktif menyusun semula ruang memori untuk mengurangkan pemecahan, dan memampatkan memori untuk menjimatkan ruang untuk aplikasi yang lebih penting.

Kepada pengguna Huawei Nova 2i, boleh mengemaskini sekarang!

Beli di sini:
Lazada >> goo.gl/2ckf68
Shopee >> goo.gl/3kiq38
11street MY >> goo.gl/FF3T6G
SENHENG Malaysia >> goo.gl/91FTWG


Rasmi!!! OPPO A77, Kamera Swafoto 16MP Dengan Mod Potret

Telefon pintar terbaru dari OPPO baru sahaja dilancarkan dengan kehadiran OPPO A77 di pasaran Taiwan. Pengumuman ini telah dinyatakan di laman sesawang rasmi OPPO Taiwan dengan tawaran pra-tempah bermula pada 19 Mei ini.

Pengenalan peranti ini membawakan spesifikasi yang baik seperti saiz paparan 5.5 inci dengan resolusi 1980 x 1080p HD penuh. Penggunaan pemproses lapan teras 1.5GHz MediaTek MT6750T dan RAM sebanyak 4GB yang dikuasakan oleh bateri sebesar 3200mAh.

Pada sudut kamera pula, ia menggunakan lensa 13 Megapiksel F/2.2 aperture dengan sokongan PDAF serta dwi LED flash. Menariknya, bahagian hadapan dilengkapi dengan kamera 16 Megapiksel F/2.0 aperture dengan mod Beauty 4.0 dan mod Potret untuk menghasilkan efek bokeh. Selain itu, ia juga menyediakan dua slot SIM hibrid termasuk storan tambahan.

Kerangka luar pula menggunakan jenis logam bersama warna pilihan Emas dan Emas Ros. OPPO A77 ini ditawarkan dengan harga USD365 (kira-kira RM1,580) yang boleh didapati di pasaran Taiwan pada 26 Mei depan.


Reviu Eksklusif: Penampilan & Kualiti Suara SAMSUNG Galaxy Buds Pro Sudah dipertingkatkan! nikmati Muzik Dengan Active Noise Cancellation

Semasa SAMSUNG melancarkan siri Galaxy S21, SAMSUNG juga melancarkan earphones TWS yang terbaru, Galaxy Buds Pro. Peranti ini dilengkapi dengan audio profesional dan fungsi pengurangan kebisingan yang kuat, dan penampilannya juga sangat cantik! Sekarang, earphones TWS sudah sampai ke tangan admin, marilah ikuti admin untuk reviu earphones ini!

Rupa sebenarnya dari segi 360 °

Galaxy Buds Pro mengikuti konsep rekaan Buds Live yang dilancarkan pada tahun lalu. Earphones TWS disimpan dalam kotak pengisian dengan sudut bulat yang rasa seperti membuka kotak cincin. Terdapat tiga pilihan padanan warna seperti ungu, hitam dan putih. Earphones dan kotak pengecas menggunakan warna yang sama .

Earphones TWS ini menggunakan bentuk kacang yang mirip dengan Buds Live. Bahagian luar  earphones TWS mempunyai lapisan plastik reflektif yang halus juga boleh digunakan sebagai panel sentuh; terdapat dua mikrofon dan pembesar suara tahan angin bagi bahagian dalamnya.

Terdapat satu petunjuk status di dalam dan di luar kotak pengecasan. Petunjuk luar menunjukkan baki daya kuasa pengisian kotak itu sendiri, dan bahagian dalamnya menunjukkan kekuatan earphones TWS. Antaramuka pengisian Jenis-C diatur di belakang. Kotak ini juga menyediakan dua penyumbat telinga lain dengan saiz yang berbeza. Korang boleh menukar ke penyumbat telinga yang sesuai dengan telinga korang untuk pengalaman pendengaran yang terbaik.

Untuk menyambungkan antara Galaxy Buds Pro dan telefon, syarat yang paling asas ialah kedua-dua peranti menghidupkan Bluetooth pada masa yang sama untuk pair. Walau bagaimanapun, pengguna dapat memasang aplikasi “Galaxy Wearable” di telefon untuk memeriksa status bateri earphones TWS dengan lebih terperinci untuk mengawal noise cancellation secara manual atau ambient mode, dan menyesuaikan lebih banyak fungsi tetapan.

Korang boleh mengoperasikan earphones TWS melalui panel sentuhnya. Berikut adalah kaedahnya untuk mengawal penunjuk alat dengar:

Sudah tentu, korang juga boleh tetapkan tekan lama (Long Press) untuk telinga kiri dan telinga kanan pada aplikasi “Galaxy Wearable”, dan pengguna dapat membuat tetapan yang peribadi mengikut kebiasaan korang sendiri.

Selain itu, aplikasi ini juga membolehkan korang untuk menyesuaikan mod pemutaran lagu, serta menyediakan fungsi seperti membaca pemberitahuan, peningkatan pendengaran dan mencari earphones TWS

Galaxy Buds Pro ini mempunyai fungsi active noise cancellation, dan korang dapat beralih ke ambient mode dengan senang, terutamanya semasa korang ingin mendengar muzik atau bercakap ketika di luar rumah atau di pinggir jalan sambil memperhatikan suara di sekitar korang. Apabila ambient mode dihidupkan, suara di sekitar korang memang jelas, tetapi tidak akan mempengaruhi pemutaran lagu; Fungsi noise cancellation peranti ini dapat mengurangkan frekuensi yang rendah, tetapi suara manusia dapat didengar sekali-sekala. Jika suara manusia juga boleh dikurangkan, penggunaan earphones TWS ini akan lebih baik!

Dari segi kualiti suara, Galaxy Buds Pro mempunyai output audio Dolby 360 ° dan dilengkapi dengan unit pemandu 11mm yang disesuaikan dengan AKG dan 3 mikrofon. Peranti ini dapat mengurangkan bunyi angin dan menyekat hingga 99% kebisingan luaran melalui 3 mikrofon untuk memberi prestasi kualiti suara stereo dan pengalaman panggilan yang baik. Yang perlu dinyatakan ialah earphones TWS juga menyokong taraf kalis air IPX7 yang telah dinaiktarafkan. Earphones TWS boleh direndam dalam air yang kedalaman 1 meter selama 30 minit, tetapi tidak digalakkan untuk kegunaan di pantai ataupun dalam kolam renang!

Selain itu, peranti ini juga menyokong ciri baru, iaitu SmartThings Find. Dengan ciri dan platform ini, korang dapat menjadikan telefon sebagai nod Bluetooth secara langsung untuk mencari peranti berdekatan dan mencari earphones TWS yang hilang. Pengguna boleh menggunakan aplikasi “Galaxy Wearable”. Namun, yang perlu diingatkan korang ialah fungsi ini hanya tersedia ketika earphones TWS tidak ada di dalam kotaknya. Hal ini demikian kerana earphones TWS akan ditutup dan sambungan dengan telefon akan terputus secara langsung semasa diletakkan di dalam kotaknya.

Galaxy Buds Pro terdapat ciri yang sangat istimewa, iaitu fungsi penukaran secara automatik. Apabila earphones TWS mengesan peranti lain yang disambungkan, peranti akan segera menukarkan sambungannya ke peranti itu. Contohnya, apabila korang menonton filem di tablet, tetapi terdapat panggilan telefon, Galaxy Buds Pro akan menukarkan audionya ke telefon. Setelah korang habiskan panggilan telefon, earphones TWS dapat menyambung kembali ke tablet dengan lancar, sangat mudah!

Jangka hayat bateri Galaxy Buds Pro dapat memberikan 5 jam masa kegunaan ketika fungsi active noise cancellation dihidupkan. Jika Galaxy Buds Pro digunakan dengan kotak pengecesan, earphones TWS dapat memberi hayat bateri 3 jam tambahan; jika fungsi active noise cancellation dimatikan, earphones TWS boleh bertahan sekitar 7 hingga 8 jam, kotak pengecasan dapat memberi kuasa lebih dari 20 jam.

Di samping itu, Galaxy Buds Pro juga menyokong pengecasan pantas. Setelah menyambung ke bekalan kuasa dan membiarkannya selama 5 minit, korang dapat menggunakannya selama 1 jam. Sudah tentu, earphones TWS ini juga menyokong teknologi pengecasan tanpa wayar, tetapi kelajuan pengecasan sudah tentu akan lebih perlahan daripada Type-C.~

Sebagai earphones TWS yang sebenar, prestasi keseluruhan Galaxy Buds Pro memang sangat baik. Galaxy Buds Pro memang tidak mengecewakan, dan memberi korang untuk menyesuaikan earphones TWS dengan kesukaan sendiri. Earphones TWS ini juga dapat membuat penyesuaian dalam aplikasi “Galaxy Wearable” untuk memberi pengalaman pendengaran yang paling selesa.

Fungsi active noise cancellation Galaxy Buds Pro boleh dikatakan mempunyai peningkatan yang terbesar. Walaupun admin kadang-kadang masih dapat mendengar suara manusia setelah menghidupkan active noise cancellation, tetapi fungsi ini memang disediakan pada tahap yang baik secara keseluruhan. Apabila ambient mode dihidupkan, admin rasa bunyi di sekitarnya macam ASMR, dan rasanya sangat istimewa! Semasa korang menggunakan Galaxy Buds Pro ini di luar rumah ataupun di pinggir jalan, memang lebih selamat untuk menghidupkan ambient mode!

Seterusnya, dari segi penggunaan, admin rasa earphones TWS ini memang selesa! Sekiranya anda rasa earphones TWS terlalu longgar, korang boleh memilih penutup telinga yang paling sesuai dengan telinga korang dari kotak. Walau bagaimanapun, saya rasa saiz badan Galaxy Buds Pro agak besar. Jika telinga korang agak kecil, korang mungkin mempunyai perasaan disumbat ketika memakainya, tetapi langsung tidak mempengaruhi kegunaan korang. Walaupun memakainya dalam jangka masa yang panjang, tetapi admin langsung tidak akan rasa tidak selesa atau menyakitkan, dan pengalaman penggunaan amat baik!

Harga jualan Galaxy Buds Pro ialah RM799, dan korang yang ingin membelinya boleh pergi ke laman web rasmi SAMSUNG untuk maklumat lebih lanjut.


Samsung Perkenal Tablet Terbaharu  Galaxy Tab S5e, Galaxy Tab A10.1, dan Galaxy Tab A Dengan S-Pen, Dijual Pada Harga Bermula Dari RM899

Jenama peranti pintar terkemuka, Samsung kini memperkenalkan 2 lagi model tablet terbaharu keluarannya iaitu Galaxy Tab S5e, Galaxy Tab A10.1, dan Galaxy Tab A dengan S-Pen yang mana ia boleh disesuaikan untuk kerja, masa lapang atau keluarga.

Bagi Galaxy Tab S5e pastinya sangat efisen dalam melaksanakan pelbagai tugasan yang sangat sesuai untuk profesional atau kehidupan peribadi anda. Ia merupakan tablet paling nipis dan ringan bagi kelas 10 inci yang mana ia hanya berukuran 5.5mm kenipisan dan berat hanya 400g sahaja. Disertakan dengan paparan Super AMOLED dan 4 stereo speaker oleh AKG yang memberikan kesan bunyi yang baik.

Tambahan lagi, kapasiti bateri yang sangat besar iaitu 7040mAh pastinya mampu bertahan lama iaitu sehingga 15 jam tontonan video tanpa henti. Turut disertakan dengan storan tambahan sehingga 512GB menerusi kad microSD yang pastinya dapat menguruskan data yang berat dan banyak ketika melaksanakan tugas harian.

Dalam pada itu Galaxy Tab A (2019) sangat sesuai bagi ibu bapa dan keluarga zaman millenial ini. Samsung telah memperkenalkan 2 varian bagi model ini iaitu Galaxy Tab A10.1 dan Galaxy Tab A dengan S Pen. Tablet ini pastinya dapat menghiburkan ibu bapa dan anak-anak, tetapi juga ia mampu memberikan peralatan yang boleh digunakan untuk mempertingkatkan produktiviti.

Galaxy Tab A 10.1 direka dengan rekaan yang sangat nipis dan kompak. ia telah memperbaiki antaramuka pengguna yang mana ia membenarkan perincian bagi setiap laman yang dilayari dipaparkan di dalam dalam 1 skrin yang sekaligus memberikan sebuah tablet yang sangat cekap.

Bagi Galaxy Tab A dengan S-Pen memberi fokus pada pendidikan zaman moden ini. Bagi tablet ini ia disertakan dengan pelbagai aplikasi pendidikan yang memainkan peranan dalam pembangunan kanak-kanak. Ia juga didatangkan dengan S-Pen yang boleh mempertingkatkan mudah alih dan produktiviti.

Harga jualan bagi ketiga-tiga peranti ini juga sangat berpatutan. Bagi Galaxy Tab S5e, Tab A10.1, dan Tab A dengan S-Pen dijual pada pada harga RM1,999, RM1,299, RM899 dan RM1,099. Peranti-peranti ini tersedia di ke semua Samsung Experience Stores dan pengedar yang sah.Bagi Galaxy Tab S5e dan Tab A10.1 ia tersedia dengan warna Gold dan Hitam sementara Tab A dengan S-Pen tersedia dengan warna Gray dan Hitam.

Bagi mendapatkan maklumat lanjut mengenai produk ini, anda bolehlah melayari laman sesawang Samsung dengan klik pada Galaxy Tab S5e dan Galaxy Tab A.


Facebook Pay Kini Diperkenal – Bakal Diperkembangkan Ke Aplikasi Messenger, WhatsApp & Instagram

Faceboook kini memperkenalkan sistem perkhidmatan pembayaran mereka dikenali sebagai Facebook Pay. Perkhidmatan ini dikatakan bakal berfungsi menerusi aplikasi Facebook dan akan diperkembangkan ke pelbagai aplikasi lain termasuk Messenger, WhatsApp dan Instagram.

Facebook Pay membolehkan pengguna membuat transaksi pembayaran dan pembelian di seluruh aplikasi dengan mudah, selamat serta konsisten. Usah risau mengenai keselamatan data kerana Facebook dikatakan menyediakan fungsi keselamatan untuk perlindungan maklumat peribadi pengguna.

Menerusi Facebook Pay juga, pengguna boleh melihat sejarah pembayaran, menguruskan kaedah pembayaran dan kemas kini tetapan dalam satu tempat. Selain itu, pengguna juga boleh mendapatkan bantuan secara real-time melalui live chat. Facebook Pay juga menyokong pelbagai kad kredit dan debit utama.

Buat masa ini, Facebook Pay baru sahaja dilancarkan di Amerika Syarikat sahaja dan masih belum diketahui bila ia akan ditawarkan untuk pasaran tempatan. Jadi, apa kata korang? Kongsikan dengan kami!


MOVE, membolehkan pengguna membuat tempahan teksi

Selain Grab dan Uber, terdapat sebuah lagi aplikasi untuk tempahan teksi yang dikenali sebagai MOVE. MOVE dibangunkan dan ditawarkan oleh syarikat DNeXPORT Sdn Bhd, yang membolehkan pengguna membuat tempahan teksi dengan pilihan teksi biasa atau premium. MOVE kini menyasarkan lebih kurang 6000 pemandu teksi akan menggunakannya menjelang penghujung tahun 2016.

Buat masa ini, MOVE hanya boleh digunakan oleh pengguna di Lembah Klang sahaja, tetapi akan diperkenalkan di seluruh semenanjung Malaysia jika mendapat permintaan yang tinggi. Editor sendiri masih belum berpeluang untuk mencubanya, adakah lebih murah berbanding Grab dan Uber?! Bagi yang berminat dan ingin mencuba sendiri menaiki MOVE, anda boleh memuat turunnya secara percuma di Google Play Store ataupun Apple AppStore.


Tawaran Best Dari Maxis! Pas Perlawanan Maxis Astro World Cup Hanya RM1 Setiap Perlawanan

Sambutan Hari Raya tahun ini kebetulan jatuh pada hari pertama FIFA World Cup 2018, peminat bola mestinya sangat teruja dengan setiap perlawanan bola yang dipertanding oleh pasukan kegemaran mereka.

Maxis pada masa ini turut tidak ketinggalan menyediakan penawaran khas untuk pelanggan Maxis dan Hotlink, di mana mereka boleh mendapatkan Pas Perlawanan Maxis Astro World Cup pada harga hanya RM1 untuk setiap perlawanan.

Langganan Pas Perlawanan sangat mudah sahaja, pastikan anda melanggan 3 jam sebelum perlawanan. Cara seperti berikut:


MWC 2019: HUAWEI Rangkul 47 Anugerah Utama, Bukti Antara Jenama Terbaik Ketika Ini

Jenama terkenal peranti pintar HUAWEI, mengapai pencapaian yang memberangsangkan apabila telah memenangi 47 anugerah di Mobile World Conference 2019. Anugerah ini dicapai menerusi beberapa peranti terbaharu daripada mereka.

Peranti yang paling banyak menerima anugerah dan pengiktirafan daripada media adalah adalah HUAWEI Mate X. Peranti inovatif yang disertakan dengan skrin boleh lipat, kombinasi 5G, AI dan banyak lagi. Tidak hairanlah peranti ini menerima 31 anugerah.

Antara anugerah yang dicapai oleh peranti ini ialah Best New Connected Mobile Device oleh GSMA, Best of MWC 2019 oleh Techradar, Trusted Review dan Android Central. Peranti ini juga menerima Best in Show oleh TechAdvisor.

Selain itu, HUAWEI MateBook X Pro turut menerima 12 anugerah pada majlis tersebut. Peranti ini disertakan dengan paparan 13.9 inci Ultra FullView, prestasi yang mengagumkan dan HUAWEI Share 3.0.

Antara anugerah yang diterima oleh peranti ini ialah Best Of MWC 2019 oleh TechRadar, Window Central, Trusted Review, Pocket-Lint dan BGR. Ia turut menerima Editor Choice oleh SlashGear dan Best Tech at Mobile World Congress 2019 oleh Mashable.

1 lagi peranti yang menerima anugerah adalah HUAWEI Mate 14 yang disertakan dengan paparan FullView, prestasi tinggi dan mudah dibawa ke mana sahaja dan dibina dengan kualiti yang terbaik.

Anugerah yang diterima oleh peranti ini adalah Best OF MWC 2019 oleh TechAdvisor, Expert Review, Big Tech Question (BTQ).


LG V30 Akan Memasuki Pasaran Malaysia?

LG Electronics (LG) mula memperkenalkan telefon pintar LG V30 kepada pelanggannya di negara asal Korea Selatan minggu lalu, dan akan diikuti dengan penghantaran global kepada para pelanggannya di Amerika Utara, Eropah dan pasaran utama lain di dunia di minggu-minggu akan datang.

IFA 2017 di Berlin telah melihatkan LG V30 memenangi 26 anugerah iaitu yang terbanyak dalam pameran tersebut. Ramai yang memuji reka bentuk dan mengagumi ciri-ciri inovatifnya.

Untuk memberikan pengalaman hiburan terbaik pada badan bersaiz kecil, para jurutera LG telah memasukkan paparan FullVision 6 inci, 18: 9 ke dalam kerangka nipis ini. Di bahagian depan dan belakang terdapat gelas melitupinya, lantas menjadikan V30 mendapat penghargaan dalam kategori “rupa dan rasa yang indah”. Dengan berat badan hanya 158g, V30 adalah telefon pintar paling ringan dalam segmen telefon pintar 6 inci dan ke atas.

LG V30 memiliki sensor bukaan F1.6 aperture berupaya untuk menghasilkan video yang berkualiti tinggi. Ciri ini boleh dikatakan lebih kurang sama seperti yang ada pada kamera profesional. Selain itu, paparan OLED juga adalah yang pertama dalam industri telefon pintar yang menggunakan format FullVision.

Sebagai alat untuk merakam video, V30 dilengkapi dengan mod Cine Video yang menawarkan 15 kesan seperti meniru genre dari komedi romantis hingga blockbuster musim panas. Point Zoom pula menjadi yang pertama dalam industri yang membolehkan seseorang untuk mengezum sebarang subjek dalam bingkai, bukan sahaja objek di tengah.

Apabila digabungkan semua ini dengan paparan OLED FullVision QHD+ (2880 x 1440p), ia akan menawarkan masa tindak balas yang lebih pantas dan meminimumkan susutan untuk pengalaman Google Daydream VR.

Butiran, harga dan tarikh ketersediaan LG V30 di Malaysia akan diumumkan secara rasmi tidak lama lagi.


Reviu Eksklusif: Main Game Dengan Acer Nitro 7 Memang Betul-Betul Havoc!

Pada zaman sekarang, game sememangnya antara aktiviti popular dalam kalangan anak muda! Jadi kaki game pastinya mencari-mencari komputer riba yang membenarkan anda bermain game dengan Havoc! Dan Acer Nitro 7 ini mampu melakukannya. Tak percaya? Tengok ini!

Nak tahu Acer Nitro 7 ini Havoc atau tidak, korang kena tengok dahulu spesifikasi ringkas komputer riba ini. Try tengok ni!

🔥 15.6” FHD IPS display
🔥 Windows 10 Home
🔥 Intel® Core™ i7-9750H processor Hexa-core 2.60 GHz
🔥 NVIDIA® GeForce® GTX 1660Ti with 6 GB dedicated memory
🔥 8 GB, DDR4 SDRAM
🔥 512 GB SSD

Kalau tengok rekaan Acer nitro 7 ini sememangnya lain dari yang lain. Tidak hanya mengambil jalan selamat,Acer telah memberikan rekaan yang berbeza dari komputer riba lain. Bentuk dan perincian nyata memaparkan sentuhan futuristik dan tampak kukuh.

Sruktur binaan juga lain dari yang lain. Bucu pada Acer Nitro 7 ini seperti dipotong memberikan nafas baharu dalam rekaan ini.

Gabungan antara warna hitam dan merah pada papan kekunci dan jaluran pada touchpad memberikan sentuhan eksklusif pada komputer riba ini.

Dengan berat hanya 2.5kg dan senipis 19.9mm membuatkan ia mudah untuk di bawa ke mana sahaja. Jadi nak main game pun mudah sahaja!

Tak puas tengokkan?? Nah tengok sampai puas!

Kalau korang nak tau, Acer Nitro 7 ini tampil dengan skrin 15.6” FHD IPS display. Lagi best nisbah skrin kekerangka iaitu 78% dengan bezel senipis 7.48mm. Keluasan paparan ini membuatkan ia syiok kalau nak main game.

Bertambah best sebab dia ada 144Hz kadar segar semula dan 3ms response time overdrive. Makin puas apabila ia tampil dengan warna yang sangat baik yang menggunakan 72% NTSC, 300-nit panel. Tengok sendiri!!!

Sistem audio kena laa sedap kalau nak main game sampai Havoc! Sistem audio Acer Nitro 7 ini sememangnya menyajikan kepuasan buat halwa telinga apabila tampil dengan Waves MaxxAudio dan Acer TrueHarmony. Kuat, jelas dan padat adalah perkataan yang paling sesuai untuk mengambarkan keupayaan audio peranti ini.

Kalau nak main game dengan Havoc, kuasa dalaman kena power!!! Disebabkan itu Acer Nitro 7 ini memang Havoc apabila ia dihadirkan dengan Intel Core i7-9750H processor Hexa-core 2.60GHz dan dipadankan dengan NVIDIA GeForce GTX 1660 Ti. Kuasa dan grafik memang syiok gler kalau main game!! Ditambah pula dengan memori yang memang hebat iaitu 8GB DDR4 SDRAM dan sehingga 512GB SSD.

Nak tengok power ke tak, kami telah menguji Acer Nitro 7 ini menggunakan UserBenchmark dan CrystalDisk. Daripada dapatan hasil ujian tersebut memperlihatkan Acer Nitro 7 melaksanakan fungsi dengan baik.

Walaupun main game dengan lama, tapi Acer Nitro 7 ini seperti tidak terjejas disebabkan ia tampil dengan kipas berkembar Acer CoolBoost technology dan rekaan dual exhaust port. Ia secara tidak langsung mempertingkatkan kelajuan kipas sebanyak 10% dan CPU/GPU disejukkan sehingga 9% berbanding auto mode.

Turut disertakan dengan NitroSense yang membolehkan anda memantau suhu, kelajuan kipas dan banyak lagi!

Bateri juga penting kalau nak main game! kalau tengah main game bateri cepat habis nak lambat nak cas pastinya terganggu feel main game tu! Jadi Acer Nitro 7 ini tampil dengan keupayaan bateri yang boleh tahan. Kami cuba menguji sejauh mana kepantasan pengecasan Acer nitro 7 ini.

Kami mula mengecas pada jam 1.21 pagi iaitu ketika bateri berada pada 49%.

Ia mencapai 100% pada jam 4 pagi. Mengambil masa selama 2 jam 40 minit. Masa diambil agak lama tetapi daya tahan baterinya sangat baik.

Kalau korang pemain game yang hard core yang memerlukan peranti yang berkuasa, Acer Nitro 7 adalah jawapannya. Dengan harga bermula dari RM4499 pasti berbaloi. Rekaan memang cantik, kuasa dalaman memang power, kawalan sangat lancar, sistem penyejukkan memang terbaik membuatkan pengalaman bermain game anda akan menjadi sangat HAVOC menggunakan Acer Nitro 7!


Spesifikasi Qualcomm Snapdragon 670, 640 Dan 460 Tertiris

Apabila sebut sahaja tentang pemproses telefon pintar, Qualcomm Snapdragon sering menjadi pilihan pengguna kerana ia dirasakan lebih berkuasa berbanding sesetengah pemproses yang lain. Baru-baru ini satu dokumen yang memaparkan spesifikasi Qualcomm Snapdragon yang dirancang akan diumumkan pada tahun 2018 nanti telah tertiris di laman sosial Weibo di China.

Berdasarkan kepada ketirisan dokumen itu, ia telah mendedahkan spesifikasi empat pemproses terbaru Qualcomm iaitu Snapdragon 670 yang akan menggantikan Snapdragon 660, Snapdragon 640, Snapdragon 460 dan juga Snapdragon 845 yang sudahpun diumumkan baru-baru ini. Melalui maklumat yang didedahkan ini, ketiga-tiga pemproses Snapdragon dari siri 600 dan siri 400 ini bakal dikuasakan pada peranti kelas pertengahan bagi tahun 2018 nanti.

Walaupun ketiga-tiga pemproses terbaru ini disasarkan untuk peranti kelas pertengahan, ia dilihat masih mampu menawarkan prestasi yang terbaik dengan sokongan teknologi proses 10nm LPP untuk Snapdragon 670 dan Snapdragon 640. Manakala Snapdragon 460 pula tampil dengan teknologi proses 14nm LPP. Malah ketiga-tiga pemproses ini juga turut menyokong sokongan memori RAM yang lebih baik iaitu LPDDR4X.


Apple Melakukan 100 Juta Tempahan Unit Skrin OLED

Sebelum ini kita telah mendengar ura-ura bahawa iPhone 7 yang dijangkakan akan diumumkan sekitar suku keempat tahun ini bakal menggunakan skrin teknologi OLED, meninggalkan skrin IPS yang digunakan pada model-model sebelum ini.

Laporan terbaru yang diterima dari The Korea Herald telah menyebut bahawa Apple sudah pun melakukan tempahan sebanyak 100 juta unit untuk skrin OLED dari Samsung Display, lantas menguatkan lagi desas-desus yang kita dengari sebelum ini. Antara informasi menarik di dalam laporan tersebut adalah Apple hanya melakukan tempahan skrin OLED untuk saiz 5.5 inci sahaja, langkah tersebut telah menerbitkan spekulasi bahawa hanya model Plus sahaja yang akan dibina dengan skrin OLED.


iPhone SE Akan Mula Dipasang Di India

Apple sudah memulakan operasinya di India dengan memasang telefon pintar yang mereka katakan ‘termurah’ di dalam barisan iPhone keluarannya. Kerjasama dengan kilang Winstron Corp yang terletak di Bengaluru, Selatan India ini akan menambahkan stok pengeluaran untuk pasaran tempatan (India) selepas China dan Taiwan. Pemasangan peranti bersaiz 4 inci ini mendapat pengurangan kos pembuatan sebanyak USD100 (lebih kurang RM450).

India juga dikatakan antara pasaran telefon pintar yang mendapat permintaan tinggi selepas AS dan China. Selain itu, penjualan iPhone SE dijangka akan meningkat selepas ia merudum pada tahun lepas.

Jadi selepas ini, anda mugkin akan lihat rakan di sebelah anda menggunakan iPhone yang ‘di cop’ dari India.


Paparan Samsung Galaxy S21 Hadir Dengan Bezel Yang Giler Nipis!!!!

Keterujaan menantikan kehadiran peranti Samsung Galaxy S21 kian dirasaka dan kini ada satu lagi informasi terdedah mengenai rekaan hadapan peranti ini.

Menurut blogger Korea Selatan @Korean Kero Kim telah mendedahkan rekaan hadapan peranti ini yang mana hadir dengan bezel yang sangat nipis!!

Tampil dengan skrin berlubang dibahagian tengah tanpa ada sebarang notch meluaskan lagi paparan perantyi ini.

Blogger Korea Selatan @Korean Kero Kim mengeluarkan persembahan terbaru Samsung Galaxy S21. Selepas itu, banyak netizen merasakan bahawa sekumpulan gambar ini sangat nyata.

Dilaporkan bahawa telefon bimbit Samsung Galaxy S21 akan dilengkapi dengan pemproses Qualcomm Snapdragon 875 atau Exynos 2100 dalam dua versi, dan versi terbaik dalam siri ini akan dilengkapi dengan bateri berkapasiti 5000mAh.


Sekilas Pandang Honor 7A, Peranti Kelas Permulaan Yang Lengkap

Honor Malaysia baru-baru ini telah membawa masuk sebuah lagi telefon pintar ke pasaran tempatan. Dinamakan honor 7A, ianya peranti yang menawarkan harga mampu milik bermula RM479 sebuah. Memandangkan harganya yang rendah, tidak banyak teknologi canggih yang dapat diharapkan tetapi apa yang kami boleh kata ialah ia sebuah telefon pintar yang cukup lengkap dengan fungsi-fungsi asas.

Tanpa mukadimah yang panjang lebar, mari kita lihat dulu apa spesifikasi yang honor 7A tawarkan.

Panel depan dipadankan dengan paparan FullView bernisbah 18:9 yang cukup luas. Honor menyedari sesetengah pengguna terutama golongan lelaki tidak sukakan peranti dengan skrin besar.

Jadi dengan paparan 5.7-inci ini, ia sangat ideal untuk digunakan dan dimasukkan ke dalam poket. Di bawah skrin pula terdapat logo jenama dan bukan pengimbas cap jari.

Sementara di bahagian belakang, terdapat pengimbas cap jari diletakkan di samping sistem kamera utama di penjuru atas. Logo kedua yang diukir laser pula boleh dilihat di sebelah bawah panel.

Jalur antena tidak menggunakan jalur berwarna putih dan tebal, sebaliknya menggunakan jalur berwarna krom yang nipis.

Bingkai kerangka logam pada peranti ini dicat dengan warna kelabu berkilau. Di sebelah sisi kiri, anda boleh lihat terdapat satu slot untuk kad.

Fungsi slot ini membawakan tiga ruang untuk dua kad SIM nano dan satu kad memori. Ini antara kelebihan yang ada pada honor 7A berbanding peranti lain pada julat harga yang sama.

Di sisi kanan, seperti biasa menyediakan butang laras suara dan butang ON/kunci yang direka dengan kedudukan ergonomik mudah dicapai.

Bahagian atas tidak dibiarkan kosong sebaliknya honor 7A memberi akses kepada anda untuk mendengar muzik melalui bicu audio 3.5mm.

Mikrofon dan speaker pula dimuatkan di sebelah bawah kerangka bingkai. Setelah kami mencuba sendiri speaker suara pada honor 7A, ia memang cukup kuat dan ini sangat sesuai bagi mereka yang gemar mendengar muzik di tempat tumpuan ramai.

Manakala unit pengecasan dan pindah data pula menggunakan bicu microUSB.

Bagi kami peranti dengan harga di bawah RM500 seperti honor 7A, ia hadir dengan kerangka badan yang kukuh dan tidak menggunakan bahan plastik yang kebanyakan pengeluar lain hasilkan. Cuma pada pandangan mata kami, warna krom pada bingkai badan nampak tidak rata dan kemas. Apa-apapun baca lagi ulasan selebihnya di artikel seterusnya…


Tawaran Lebih banyak Pada HONOR 12.12 Super Sales

Mengikuti kejayaan jualan 11.11, Jenama telefon pintar terkemuka, Honor Malaysia kembali dengan membawakan tawaran yang menarik. Bagi yang sudah melihat-lihat produk terbaharu daripada Honor, ambil peluang ini bagi tawaran 12.12 yang akan datang.

‘Slash It’ Discounts
Slot pertama tawaran ini berlaku pada 10 Disember ini yang mana peminat boleh merasai diskaun sehingga 15% termasuklah telefon pintar Honor 10 yang tersedia dengan hanya RM1104. manakala slot kedua akan membenarkan peminat memiliki Honor 5X dengan harga RM350 selepas diskaun 62%

Tidak terhenti di situ, pembeli atas talian boleh melihat pelbagai tawaran menarik dari 12 sehingga 14 Disember. Dengan setiap pembelian, peminat berpeluang membawa pulang hadiah menarik dan baucer bernilai RM80 sementara stok dan masa yang masih ada. Layari laman sesawang Honor. Informasi promosi boleh di lihat di bawah:

Terdapat juga beberapa aktiviti yang dilakukan sepanjang tempoh promosi antaranya Spin & Win yang mana pengguna berpeluang untuk memenangi baucer TOuch N GO dan Hihonor sehingga 10%. Selain itu, mix & Match memberi peluang kepada peminat untuk mendapatkan baucer Hihonor bernilai RM20.

Dalam pada itu, Honor bakal melaksanakan 12.12 Drop Contest yang mana pembeli perlu share dan like post untuk mengurangkan harga Honor Play Player Edition(hitam). Setiap share dan like itu masing-masing bernilai RM0.30 dan RM0.10. Sebaik sahaja pertandingan tersebut tamat , seorang pemenang bertuah akan berpeluang untuk membeli Honor Play Player Edition pada harga yang sudah dikurangkan.

Bagi mendapatkan informasi terkini tentang Honor Brand Day, peranti terbaharu atau promosi daripda HONOR Malaysia, Sila layari laman sesawang HONOR , atau laman Facebook HONOR Malaysia .


Promosi Huawei Bertemakan Justice League Sudah Bermula

Huawei Malaysia hari ini mengumumkan promosi bersempena Hari Natal bertemakan Justice League sudahpun bermula. Peminat yang mengikuti perkembangan watak adiwira Warner Bros kini boleh mendapatkan hadiah eksklusif dengan membuat pembelian produk Huawei.

Bermula dari sekarang hingga 7 Januari 2018, pelanggan yang berbelanja RM999 ke bawah akan menerima keychain, dan pembelian antara RM1000 sehingga RM1,999 akan menerima Back Wallet sementara, pembelian RM2,000 ke atas, satu pemegang magnetik telefon pintar boleh dibawa pulang. Kesemuanya adalah edisi terhad khusus kepada pembeli terawal.

Mereka hanya perlu mengambil foto bersama gambar berdiri adiwira Justice League seperti Batman dan Wonder Woman di Huawei Experience Store. Seterusnya gambar perlu dimuat naik di laman Instagram untuk berpeluang memenangi mainan Justice League Funko Batman, Superman, dan Wonder Women.

Seramai 10 pemenang bertuah akan dipilih menerusi pengumuman yang akan dibuat di Facebook Huawei Malaysia. Pemenang akan dihubungi pada penghujung bulan Januari untuk kutipan hadiah.

Di bawah kami ada sertakan cara-cara untuk rebut hadiah eksklusif Justice League daripada Huawei.


Huawei Lancar Penyelesaian FusionServer Pro V6 SAP HANA untuk Transformasi Digital Perusahaan

SHANGHAI, 27 September 2020 /PRNewswire/ — Di HUAWEI CONNECT 2020, Huawei melancarkan penyelesaian FusionServer Pro V6 SAP HANA. Tetamu-tetamu daripada SAP, Intel dan SUSE menghadiri upacara pelancaran dan menyampaikan ucapan mengenai perjalanan inovatif mereka bersama Huawei sepanjang tahun serta jangkaan masa depan bagi projek-projek bersama.

Penyelesaian Huawei FusionServer Pro V6 SAP HANA, merangkumi siri FusionServer Pro proprietari berasaskan x86 dan pangkalan data dalam-memori SAP HANA, menampilkan prestasi tinggi, keandalan tinggi dan pengembangan yang lancar, memperkasa perusahaan untuk mengumpul nilai data tepat pada masanya untuk lebih banyak peluang perniagaan. FusionServer Pro 2488H V6 generasi seterusnya menempatkan empat pemproses Boleh Skala Intel® Xeon® Generasi ke-3, dengan 48 DDR4 DIMM, 11 slot PCIe 3.0 dan sehingga dua puluh lima pemacu 2.5-inci untuk storan setempat dan beroperasi dengan memori berterusan (PMem) 200 siri Intel® Optane™ bagi menyediakan kuasa pengkomputeran yang unggul, kapasiti memori yang lebih besar dan konfigurasi yang lebih fleksibel.

Pelayan Huawei FusionServer Pro 2488H V6 yang telah disahkan secara teknikal oleh integrasi pusat data disesuaikan (TDI) SAP HANA dan diperakui oleh SAP HANA Appliance dan SUSE YES pada bulan Julai dan Ogos 2020, merupakan anggota baharu dalam rangkaian Huawei FusionServer Pro bersama penyelesaian SAP HANA. Memulakan kerjasama dengan SAP sejak tahun 2012, Huawei mengumpul pengalaman yang banyak dengan penyelesaian SAP HANA. Penyelesaian Huawei SAP HANA kini diaplikasikan dalam lebih 25 industri, termasuk pembuatan, tenaga, peruncitan, kewangan, pengangkutan dan pendidikan.

Dengan popularisasi teknologi seperti 5G, AI dan IoT, permintaan yang semakin meningkat terhadap pemprosesan data ialah sesuatu yang dijangkakan. Huawei akan terus bekerjasama dengan rakan kongsinya seperti Intel, SAP serta SUSE dan melancarkan produk dan penyelesaian yang inovatif serta kompetitif dengan prestasi dan kualiti lebih tinggi, menerajui gelombang digital global dan memudahkan transformasi digital perusahaan.

Keywords: Computer Networks Computer/Electronics Telecommunications New products/services


Huawei Di Tangga Ke-83 Daripada 100 Syarikat Terbaik Dunia

Fortune 500 diterbitkan oleh majalah Fortune yang berpengkalan di New York, AS adalah senarai syarikat-syarikat global yang mencatatkan jumlah pendapatan fiskal tahunan. Di sini, syarikat Huawei telah naik tangga ke-83 daripada tangga ke-129 tahun lepas berdasarkan pendapatan tahunan USD78.51 billion menjadikan ia antara syarikat 100 terbaik dunia.

Kedudukan di dalam senarai Fortune 500 ini amat penting bagi semua syarikat kerana di sinilah mereka dapat mengenalpasti kekuatan, persaingan dan jurang ekonomi di dalam atau di luar negara. Apa yang menjadi kelebihan buat Huawei ialah, organisasi China ini adalah yang pertama mendapat anugerah World Most Valuable Brand List 2017 oleh Forbes.

Malahan, salah satu dari tiga badan induk, Kumpulan Bisnes Pengguna Huawei komited untuk menjadi pemangkin budaya teknologi kepada pengguna di seluruh dunia. Seperti yang sudah diketahui, Huawei juga masih menduduki tempat ke-3 dalam pasaran telefon pintar global, sekaligus berada di tempat teratas di China.

Jadi dengan fakta ini, adakah anda di Malaysia masih lagi ragu-ragu dengan produk mereka?


Rekaan Asus ZenFone 6 Muncul Di Media Sosial – Sah Hadir Dengan Sokongan Snapdragon 855

Sedia maklum, siri ASUS ZenFone 6 bakal dilancarkan pada 16 Mei 2019 dalam sebuah acara pelancaran dijadualkan berlangsung di Valencia, Sepanyol. Masih banyak mengenai spesifikasi penuh masih belum diketahui.

Pun begitu, ASUS kini mengeluarkan imej penggoda yang mengesahkan model tersebut bakal dikuasakan oleh dengan pemproses Snapdragon 855. Model ini juga bakal dilengkapi notification LED pada sebelah kanan atas dan audio jack di bahagian kiri bawah. Sebelah kanan peranti terdapat smart key, manakala sisi kiri menempatkan slot SIM.

Perkara ini dikongsi sendiri oleh pihak ASUS menerusi salah satu posting di Twitter rasmi milik mereka. Apapun sama-sama kita tunggu tuan empunya badan muncul kelak dan kekal bersama eRing untuk update terkini!


Lenovo IdeaCentre Y710, Kiub Kecil Tetapi Berkuasa

Senang dibawa ke mana-mana, kecil, garang dan berkuasa, itulah deskripsi pandang pertama kami apabila melihat Lenovo IdeaCentre Y710 ketika majlis pelancaran gaming desktop terbaru dari Lenovo.

Lenovo menyasarkan Y710 kepada golongan gamers yang mahukan sebuah komputer yang cukup berkuasa untuk memainkan permainan terkini dan pada masa yang sama mudah dibawa ke pertandingan luar. Saiznya yang kompak, ditambah pula dengan rekaan beserta pemegang sememangnya sesuai bagi gamers yang kerap bergerak.

Spesifikasinya pula cukup hebat, ia dilengkapi cip pemproses 6th Gen Intel Core i7 dan RAM 8GB, lebih dari cukup untuk melancarkan pelbagai aplikasi serentak dan juga melancarkan perisian yang memerlukan kerja pemprosesan yang berat. Dari segi grafik pula, Y710 dikelaskan sebagai sebuah desktop sedia VR dengan kad grafik NVIDIA GeForce GTX 1070 8GB, membolehkan gamers menikmati permainan dengan grafik 4K dan juga mana-mana permainan format VR.

Lenovo IdeaCentre Y710 dijual pada harga RM 6,099. Bagi mereka yang ingin mencuba dan melihat sendiri Y710 dan juga barisan peranti gaming Lenovo Y, anda bolehlah singgah di roadshow Lenovo dari 14 sehingga 20 November di Plaza Low Yat.


Samsung Galaxy C10 Dengan Dwi Kamera Mungkin Akan Dikeluarkan Sebelum Note 8?

Akhir-akhir ini hangat diperkatakan bahawa Samsung akan mengeluarkan peranti yang memiliki dwi kamera. Model Galaxy C10 ini bukannya model flagship malah ia mungkin akan dijual sebelum kehadiran Galaxy Note 8 pada suku ketiga tahun ini.

Gambar ketirisan Samsung Galaxy C10 ini melihatkan penggunaan kerangka logam dengan dwi kamera utama yang diletakkan secara menegak bersama dwi LED flash. Selain itu, garisan antena halus juga dipadankan dengan warna mati yang kini menjadi warna trending untuk telefon pintar. Dari segi dalaman pula ia tidak akan dilengkapi dengan pemproses yang tercanggih seperti mana yang digunakan di dalam Samsung Galaxy S8, tetapi ia mungkin akan dimuatkan dengan pemproses pertengahan iaitu Snapdragon 660.

Samsung nampaknya tidak mahu ketinggalan dengan trend semasa yang menggunakan sistem dwi kamera. Harap-harap Samsung jangan cuma “Hangat-hangat tahi ayam saja”.


Kris Wu Berpaling Tadah Kini Duta Xiaomi Mi MIX 2S

Xiaomi tidak lama lagi akan melancarkan sebuah peranti terbaru iaitu Xiaomi Mi MIX 2S di China. Bagi menarik perhatian orang ramai, syarikat itu nampaknya telah mengupah seorang artis popular iaitu Kris Wu sebagai duta produk. Jika peminat masih ingat, Kris Wu dahulunya pernah menjadi duta produk untuk jenama OPPO. Kalau anda perasan Kris Wu juga pernah berlakon dengan Vin Diesel dalam filem xXx: The Xander Cage.

Melalui laman twitter milik jurucakap Xiaomi, Donovan Sung memaklumkan Kris Wu kini sah sebagai duta produk untuk Xiaomi Mi MIX 2S. Pelancaran yang akan dibuat pada 27 Mac ini akan menampilkan peranti yang dikemas kini daripada model terdahulu Mi MIX 2. Peranti ini dikatakan akan dilengkapi cip pemproses berprestasi tinggi, Snapdragon 845 bersama RAM 8GB dan storan sebesar 256GB.

Tarikh yang ditetapkan ini secara tidak langsung bertindih dengan tarikh pelancaran Huawei P20 di Paris. Apa-apapun kita tunggu sahaja sehingga pelancaran rasmi kelak.


Perbandingan Spesifikasi Samsung Galaxy A7 (2018) vs Samsung Galaxy A7 (2017)

Samsung bakal hadir dengan model terbarunya iaitu Galaxy A7 (2018) pada 11 Oktober 2018 ini melalui acara ‘Samsung Galaxy Unpacked’ yang pertama kalinya diadakan di Malaysia.

Telefon pintar ini dilengkapi dengan skrin sebesar 6-inci Super AMOLED beresolusi 2220 x 1080 piksel tanpa takuk. Selain dikuasakan oleh pemproses Octa Core 2.2GHz bersama tiga varian memori antaranya 4GB/64GB, 4GB/128GB, dan 6GB/128GB, ianya turut dilengkapi bateri berkapasiti 3300mAh.

Dari segi penggambaran pula, buat pertama kalinya Samsung hadir dengan sistem tri-kamera utama menggabungkan sensor 24 Megapixel (f/1.7), 8 Megapixel (f/2.4) lensa ultra lebar dan sensor kedalaman 5 Megapixel (f/2.2). Manakala kamera depan pula sebesar 24 Megapixel (f/2.0) dengan sokongan LED flash.

Ingin mengetahui berbaloi atau tidak memiliki model ini? Mari lihat perbandingan di bawah ini terlebih dahulu.


Ultimaker Lancar Penyelesaian Perisian Baharu, Ultimaker Essentials, Bantu Jabatan IT Perusahaan Atasi Halangan dalam Penerimaan Pembuatan Aditif

Platform berasaskan langganan baharu menjadikan perisian sebagai keutamaan dalam perusahaan dan melibatkan platform ePembelajaran baharu bagi merapatkan jurang pengetahuan yang semakin lebar

UTRECHT, Belanda, 14 Julai 2020 /PRNewswire/ — Ultimaker, peneraju global bagi pencetakan 3D profesional, hari ini melancarkan Ultimaker Essentials, satu penyelesaian perisian baharu yang dicipta untuk membantu syarikat-syarikat mengatasi halangan utama dalam penerimaan pembuatan aditif. Ultimaker Essentials membolehkan syarikat-syarikat menggabungkan pencetakan 3D dalam infrastruktur IT sedia ada dan membolehkan pengedaran dan pengemaskinian perisian pencetakan 3D yang lancar. Penawaran perisian berasaskan langganan berbayar ini mengatasi beberapa masalah utama IT yang sangat jelas, termasuk keperluan terhadap pengurusan yang lebih baik dalam aliran kerja dan jurang pengetahuan yang wujud dalam industri pembuatan.

Kebimbangan utama dalam jabatan IT perusahaan ialah keupayaan untuk mengurus perisian pencetakan 3D pengedaran dengan berjaya dan secara berpusat. Ultimaker Essentials mengatasi isu ini dengan memastikan kemas kini dan pemalam dilancarkan kepada seluruh pengguna dalam sesebuah organisasi secara serentak. Ini dapat menyelaraskan proses, menyediakan kawalan yang lebih baik untuk pelbagai pencetak 3D dalam sesebuah organisasi.

Ultimaker Essentials turut menyediakan fungsi sokongan langsung yang serba baharu dan katalog pemalam yang disahkan untuk membantu menskalakan output Pencetakan 3D dengan berkesan. Langganan Ultimaker Essentials dapat menyediakan organisasi dengan penyelesaian gred perusahaan untuk menerima pakai infrastruktur pencetakan 3D penuh.

“Sebagai salah satu tonggak utama Industri 4.0, pencetakan 3D merupakan bahagian penting dalam penyelesaian dan proses perniagaan yang progresif,” kata Jos Burger, Ketua Pegawai Eksekutif di Ultimaker. “Susulan daripada pandemik yang berlaku baru-baru ini, syarikat-syarikat perlu menyedari dengan pantas, sekiranya mereka masih belum menyedarinya, bahawa rantaian bekalan global dan aliran kerja pembuatan boleh terganggu dengan mudah. Peralihan kepada pengedaran digital dan pembuatan tempatan kini pasti akan berlaku dan lebih mustahak berbanding sebelum ini. Pelancaran Ultimaker Essentials disasarkan untuk menangani jurang ini dan menghapuskan halangan terakhir dalam menerima pencetakan 3D.”

Sebagai sebahagian daripada pakej Ultimaker Essential, pengguna mendapat akses kepada tiga kursus ePembelajaran daripada Ultimaker 3D Printing Academy, yang turut dilancarkan hari ini. 3D Printing Sentiment Index 2019 Ultimaker mendapati bahawa 69 peratus ahli profesional yang disoal selidik memetik pengetahuan sebagai halangan yang paling kerap berlaku, yang mana, 40 peratus menyatakan kekurangan set kemahiran yang diperlukan untuk memanfaatkan pencetakan 3D dengan betul. Ultimaker 3D Printing Academy membantu golongan profesional mengatasi halangan ini dengan kandungan dipilih atur dan dibangunkan yang disediakan khusus untuk pekerjaan hari ini. Kursus-kursus dalam Ultimaker 3D Printing Academy, bermula daripada tahap pemula hingga pakar, akan turut disediakan secara berasingan daripada Ultimaker Essentials.

“Kami berasa teruja untuk memperkenalkan Ultimaker 3D Printing Academy sebagai platform ulung untuk pembelajaran, yang akan meningkatkan nilai dengan ketara dari masa ke masa,” kata Nuno Campos, Ketua Pegawai Pemasaran di Ultimaker. “Ini hanyalah langkah pertama program kami memandangkan pada Suku Keempat kami akan memperluaskan Akademi ini dengan melancarkan pelbagai kursus berasaskan peranan dan topik, yang akan membawa kepada perakuan tambahan. Kami mengharapkan penerimaan dan pendidikan pencetakan 3D yang berterusan dan teruja untuk membantu perniagaan mengetahui bagaimana pencetakan 3D boleh memberi manfaat kepada perniagaan mereka pada masa kini dan akan datang.”

Untuk mengetahui lebih lanjut mengenai Ultimaker Essentials, sila daftar untuk menyertai webinar kami secara langsung pada 14 Julai 2020 pada jam 9 malam SGT / 3 petang CEST / 9 pagi EDT / 6 pagi PDT. Maklumat tambahan boleh didapati di https://ultimaker.com/software-launch.

Sejak tahun 2011, Ultimaker telah membina penyelesaian berciri terbuka dan mudah digunakan menerusi pencetak 3D, perisian dan bahan yang membolehkan pereka dan jurutera profesional berinovasi setiap hari. Hari ini, Ultimaker merupakan peneraju pasaran dalam pencetakan 3D profesional. Bermula daripada pejabat di Belanda, New York, Boston dan Singapura – berserta kemudahan pengeluaran di Eropah dan AS – pasukan globalnya yang terdiri daripada lebih 400 pekerja bekerja bersama-sama untuk mempercepatkan peralihan dunia kepada pengedaran digital dan pembuatan tempatan. Ultimaker.com


Huawei P20 Pro Tetap No:1! iPhone XS Max Mendapat Skor 105 Dari DxOMark

Minggu lepas baru sahaja terdedah skor DxOMark bagi peranti Huawei Mate 20 Pro, hari ini skor untuk iPhone XS Max pula telah dipaparkan rasmi oleh DxOMark.

Melalui carta skor yang diberikan, iPhone XS Max berjaya mendapat skor setinggi 105, di mana berada di belakang Huawei P20 Pro yang mempunyai skor 109.

Tidak dinafikan iPhone XS Max mampu menawarkan kualiti gambar yang sangat baik dalam cahaya yang terang, di samping kejituan gambar yang tinggi. Sistem penstabilan imej juga memudahkan rakaman gambar video diambil tanpa masalah getaran berlaku.

Apa yang kurang pada iPhone XS Max, menurut laporan dari DxOMark adalah aspek zum boleh diperbaiki kerana terdapat bunyi luminance noise dan tahap terperinci kurang memuaskan.


vivo Berada Di Kedudukan No. 1 Dalam Pasaran China Pada Separuh Pertama 2022!!

Menurut data yang dikeluarkan oleh Counterpoint, vivo akan terus menduduki tempat pertama dalam pasaran China pada separuh pertama 2022. Dalam pasaran yang sangat kompetitif, vivo menduduki tempat pertama dengan bahagian 28.2% daripada pasaran telefon pintar pertengahan hingga mewah ($250-$399) pada suku pertama 2022. Pada suku kedua, vivo mencapai peningkatan tahun ke tahun sebanyak 91% dalam jualan di seluruh pasaran mewah China (lebih daripada AS$400), dan bahagiannya meningkat daripada 6% kepada 13%, menjadi yang kedua tertinggi jenama di China selepas Apple di pasaran mewah.

vivo muncul sebagai peneraju baharu jenama telefon mudah alih China, baik dalam pasaran keseluruhan dan dalam dua bidang teras pasaran mewah. Satu faktor penyumbang adalah disebabkan oleh inovasi teknologi di sebalik produknya.

Statistik daripada CINNO Research menunjukkan bahawa pada suku kedua 2022, jualan telefon bimbit skrin lipat di pasaran China mencapai 587,000 unit, peningkatan ketara sebanyak 132.4% tahun ke tahun. Antaranya, Huawei, Samsung dan vivo menduduki tiga skrin lipat domestik teratas, dengan bahagian masing-masing 53.7%, 16.6% dan 10%. Antaranya, sejak dikeluarkan pada April 2022, vivo X Fold telah menjadi tiga telefon bimbit skrin lipat teratas dalam jualan terminal produk tunggal domestik pada suku kedua.

Mematuhi “didorong reka bentuk” berorientasikan pengguna dan “jangka panjang” teknologi firma, gabungan kedua-dua kaedah paling mudah dan paling halus ini membuka jalan kepada inovasi teknologi vivo, dan sentiasa mempromosikan vivo daripada “perintis inovasi” kepada ” perintis inovasi” “. Ketua Inovasi”.


PERHATIAN!!! GTA V Percuma Untuk Korang!!!

Minggu lepas kami ada kongsikan berita bahawa ada satu permainan misteri akan diberikan secara percuma oleh Epic Games Store (EGS).  Beberapa jam yang lalu EGS secara tidak sengaja mengumumkan Grand Theft Auto V adalah permainan yang akan diberikan kepada semua pemegang akaun EGS.

Tweet tersebut telah dipadamkan, namun beberapa pengguna sempat menyalin video promo tersebut dan nampaknya kita hanya perlu tunggu sehingga permainan tersebut ditawarkan secara rasmi beberapa jam lagi (14/05/2020, 11:00pm). Enjoy dulu video promo tersebut di bawah.

Kemungkinan, ketika anda membaca artikel ini, GTA V sudah boleh dimuat turun secara percuma melalui portal EGS. Kami ingin ingatkan anda untuk mengaktifkan fungsi sekuriti dua faktor untuk membolehkan anda menebus GTA V.

Dalam pada itu, jangan lupa untuk dapatkan Epic Coupon dan dan Epic Mega Sale bermula 14 Mei sehingga 11 Jun. Pastinya berbaloi!!!

Jangan lupa ikuti perkembangan dunia PC dan permainan video melalui Facebook eRing dan juga laman web rasmi!


LTI bakal Lancar Program Migrasi Dipercepatkan untuk Perusahaan Berasaskan SAP Dengan Amazon Web Services

MUMBAI, India, 25 Jun 2020 /PRNewswire/ — Larsen & Toubro Infotech (kod BSE: 540005) (NSE: LTI), sebuah syarikat perunding teknologi dan penyelesaian digital global, hari ini mengumumkan Program Migrasi Dipercepatkan untuk pelanggan SAP dengan Amazon Web Services (AWS). Sebagai sebahagian daripada program ini, LTI akan membantu pelanggan memindahkan SAP® ERP, SAP S/4HANA® mereka dan beban kerja SAP lain daripada atas-premis ke AWS dengan memanfaatkan platform dan perkhidmatan pencepatan migrasi yang pintar dan automatik.

Bagi membolehkan perpindahan yang lebih pantas ke AWS, program ini menawarkan Modul Penemuan, Modul Pembinaan dan Penggunaan serta Modul Pengesahan kepada perusahaan dalam seluruh segmen industri. Komponen Tambahan program ini termasuk pemprofil SAP, penganalisis untuk SAP S/4HANA, pemulihan kod-automatik untuk pematuhan SAP HANA®, Modul Keselamatan dan modul Pengujian Pintar dengan repositori luas senario ujian dan kes ujian.

“LTI memegang rekod prestasi yang berjaya dalam mendayakan transformasi awan AWS dalam seluruh landskap pelanggan SAP yang sangat rumit,” kata Siddharth Bohra, Ketua Pegawai Perniagaan, Teknologi, Media, Pengguna & Ketua Digital dan Analitik, LTI. “Bekerjasama dengan AWS akan membantu kami untuk mendigitkan aspek teras dan membawa kepakaran ini kepada pelanggan SAP yang lain, seraya memanfaatkan pendekatan kami yang sangat berciri automatik.”

LTI telah mencapai status Kompetensi SAP AWS yang mengukuhkan kedudukan LTI sebagai Rakan Perunding Termaju dalam AWS Partner Network (APN) dengan kemahiran teknikal yang diperakui dan kejayaan pelaksanaan pelanggan terbukti dalam memindahkan persekitaran SAP ke AWS.

Kepakaran Migrasi Dipercepatkan memperlihatkan standard tertinggi pengetahuan mendalam LTI dalam aspek-aspek fungsi serta teknikal migrasi awan AWS untuk penyelesaian SAP. LTI sendiri merupakan pelanggan SAP sekian lama yang amat besar dan telah memindahkan sistem SAP dalamannya ke AWS.

Sebagai pelanggan SAP, Rakan Kompetensi SAP AWS dan rakan perkhidmatan strategi global bersama SAP, LTI berkedudukan untuk menjadi rakan kongsi ideal untuk mana-mana pelanggan SAP yang beralih ke AWS. Program Migrasi Dipercepatkan LTI untuk penyelesaian SAP memindahkan dan mengubah perusahaan berasaskan SAP dengan pantas dengan merendahkan kos infrastruktur dan dalam masa yang sama meningkatkan ketangkasan, pengalaman pelanggan dan inovasi.

Pada Oktober 2019, LTI mengambil alih Powerup Technologies, Rakan Perunding Ulung APN, lantas meningkatkan keupayaan perundingan awan dan transformasi digitalnya. Baru-baru ini, LTI memenangi SAP Pinnacle Award 2020 sebagai Rakan Inovasi Industri Terbaik Tahunan.

LTI (NSE: LTI) ialah syarikat perunding teknologi dan penyelesaian digital global yang membantu lebih daripada 420 pelanggan berjaya dalam dunia saling bertumpu. Dengan operasi di 32 negara, kami melakukan lebih daripada apa yang diharapkan untuk pelanggan kami dan mempercepatkan transformasi digital mereka dengan platform Mosaic LTI yang mendayakan perjalanan mudah alih, sosial, analitik, IoT dan awan mereka. Ditubuhkan pada tahun 1997 sebagai subsidiari Larsen & Toubro Limited, warisan unik kami memberikan kami kepakaran dunia sebenar yang tiada tandingan bagi mengatasi cabaran perusahaan yang paling rumit dalam seluruh industri. Setiap hari, pasukan kami dengan lebih 30,000 kakitangan LTI membolehkan pelanggan kami meningkatkan keberkesanan operasi perniagaan dan teknologi mereka serta membawa nilai kepada pelanggan, pekerja dan pemegang saham mereka. Ketahui lebih lanjut di http://www.Lntinfotech.com atau ikuti kami di @LTI_Global

SAP dan produk serta perkhidmatan SAP lain yang disebutkan di sini serta logo masing-masing merupakan tanda dagangan atau tanda dagangan berdaftar SAP SE di Jerman serta negara-negara lain. Sila lihat https://www.sap.com/copyright untuk maklumat dan notis tanda dagangan tambahan. Semua nama produk dan perkhidmatan lain yang disebutkan merupakan tanda dagangan syarikat masing-masing.

Mana-mana kenyataan yang terkandung dalam dokumen ini yang bukan fakta sejarah merupakan kenyataan pandang ke hadapan seperti mana yang ditakrifkan dalam Akta Reformasi Litigasi Sekuriti Persendirian A.S. 1995. Perkataan-perkataan seperti “menduga”, “percaya”, “menganggarkan”, “mengharapkan”, “meramalkan”, “bertujuan”, “boleh”, “merancang”, “mengunjurkan”, “menjangkakan”, “sepatutnya” dan “akan” serta ungkapan yang serupa kerana ia berkaitan dengan SAP bertujuan untuk mengenal pasti kenyataan pandang ke hadapan berkenaan. SAP tidak bertanggungjawab untuk mengemas kini atau menyemak semula secara terbuka mana-mana kenyataan pandang ke hadapan. Semua kenyataan pandang ke hadapan tertakluk kepada pelbagai risiko dan ketidaktentuan yang boleh menyebabkan keputusan sebenar berbeza dengan ketara daripada yang dijangkakan. Faktor-faktor yang boleh menjejaskan keputusan kewangan masa depan SAP dibincangkan dengan lebih lengkap dalam fail SAP dengan Suruhanjaya Sekuriti dan Bursa A.S. (“SEC”), termasuk Laporan Tahunan paling terbaharu SAP pada Borang 20-F yang difailkan dengan SEC. Pembaca diingatkan agar tidak terlalu bergantung pada kenyataan pandang ke hadapan ini, yang tepat setakat tarikhnya.

Keywords: Computer Networks Computer/Electronics Internet Technology Outsourcing Businesses Telecommunications New products/services


HUAWEI Mengadakan Bengkel Solekan Eksklusif – Kerjasama Dengan Benefit

HUAWEI baru-baru ini telah mengadakan sebuah bengkel solekan eksklusif dengan kolaborasi bersama Benefit. Apa yang pasti bengkel ini diadakan istimewa untuk pengguna Nova sebagai tanda penghargaan dan terima kasih mereka atas sokongan yang tidak berbelah bahagi.

Bengkel ini telah berlangsung di HUAWEI Experience Store, Pavilion Elite (aras 5) pada 14 Disember lalu dan bertujuan untuk berkongsi tips serta helah solekan menarik dalam menghasilkan gambar swafoto yang cantik tetapi masih kelihatan natural – ditunjukkan oleh National Brow Artist dari Benefit Malaysia iaitu Shanice Yong.

Selain itu, sebagai tanda penghargaan juga Huawei bakal menganjurkan jamuan makan malam istimewa, HUAWEI Christmas Night pada 20 Disember depan bertempat di Poseidon’s Reserve Caviar & Oyster Bar, Kuala Lumpur.


Miliki Huawei Nova 3 Primrose Gold Dengan Rebat Sehingga RM500

Kehadiran Huawei Nova 3 Primrose Gold ke pasaran tempatan baru-baru ini ternyata berjaya menarik perhatian ramai di samping mendapat pelbagai maklum balas positif.

Sebagai tanda penghargaan, Huawei melalui kerjasama Digi kini terus memberikan kejutan kepada peminat setia mereka dengan menganjurkan promosi hebat yang tidak patut dilepaskan!

Untuk tempoh terhad yang bermula SEKARANG sehingga 15 Oktober 2018, anda layak menebus rebat tunai sebanyak RM500 bagi membuat pembelian Huawei Nova 3 dalam warna baharu Primrose Gold. Eksklusif untuk PENGGUNA DIGI PLATINUM SAHAJA!

Melalui tawaran dan promosi istimewa ini, mereka kini boleh memiliki Huawei Nova 3 yang berwarna Primrose Gold pada harga hanya RM1419 (harga asal RM1919). Jangan lupa dapatkan seunit sekarang! Untuk maklumat lanjut, sila layari laman rasmi Huawei.